[gamescom 2021] Game battle royale Bloodhunt dilancarkan pada 7 Sep secara akses awal!

Game battle royale vampire Bloodhunt, telah mendedahkan rakaman gameplay baru di Gamescom pagi ini, sambil mengumumkan tarikh pelepasan versi akses awal pada 7 September 2021.

Berdasarkan dunia Vampire: The Masquerade, kita akan berlawan dengan vampire-vampire lain dari puak berlainan menggunakan pelbagai senjata dan abiliti unik. Menurut peraturan permainan, manusia tidak boleh melihat aktiviti kita, atau anda akan dikenakan hukuman. Sekiranya hanya ada seorang manusia sahaja yang sedang berkeliaran, anda boleh menghisap darahnya untuk mendapatkan semula HP (Health Points). Bloodhunt mendorong pemain untuk bertarung di kawasan yang tinggi seperti bumbung dan sebagainya. Selaku seorang vampire, ini tidak menjadi masalah kerana kita boleh memanjat dengan mudah tanpa apa-apa kecederaan jika terjatuh.

Elemen ini dipamerkan dalam video gameplay terbaru, dan pasti akan akan menjadi daya tarikan untuk permainan supaya ia dapat membezakan diri dengan permainan battle royale lain di pasaran semasa. Berikut adalah rumusan saya daripada artikel lama:

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Beberapa puak vampire saling bertarung sesama sendiri di Prague, untuk berjuang demi “nama puak mereka” dalam pertarungan battle royale yang terdiri daripada 45 pemain. Bloodhunt akan dilancarkan bersama mod solo dan trio, menurut pemaju Sharkmob. Walaupun Bloodhunt adalah percuma untuk dimainkan, ia akan menjual kosmetik dalam permainan di mana pemain boleh beli dengan wang sebenar, tetapi Sharkmob berpendapat bahawa mereka tidak akan menawarkan “mekanik pay-to-win”.
Trailer terkini juga menjelaskan lebih lanjut tentang klan Toreador, salah satu puak vampire dalam permainan. Anggota klan Toreador terkenal dengan kecantikan, dan penampilan mereka yang menggoda. Namun, ahli juga amat emosional dan kadang-kala ini boleh mengundangkan masalah semasa membuat keputusan.

Selepas menjalani ujian alpha yang positif, BloodHunt akan dilancarkan di PC pada 7 September secara akses awal. Untuk segala liputan kami tentang acara gamescom 2021, sila tekan pautan ini.
Sumber – Laman web rasmi
Jangan lupa untuk ikuti kami di TikTok!
  @gamersantaimy
Tags: Akses awalbattle royaleBloodhuntPCsteamvampire


Assassin’s Creed Odyssey Dikonfirmkan Oleh Ubisoft!

Ha, nampaknya Ubisoft dan konfirmkan tentang kemunculan siri baru untuk Assassin’s Creed, ianya Assassin’s Creed Odyssey, dan dikatakan akan membuat kemunculan di E3 2018 nanti.

“See you at E3”

Merupakan kenyataan yang dibuat oleh Ubisoft di Twitternya, dan di selangi dengan video teaser.

See you at E3! pic.twitter.com/03NTPhCkCf
— Assassin's Creed (@assassinscreed) May 31, 2018

Pengumuman tersebut dibuat sebaik sahaja selepas butir tentang kemasukan franchise Assassin’s Creed didedahkan. Mengikut laporan dari sumber lain, Assassin’s Creed Odyssey dikatakan berlatar belakangkan Greece Purba, zaman dinasti Flavian dan ianya merupakan sequel kepada Assassin’s Creed Origin. Untuk info lanjut, korang boleh baca di reddit.
Buat masa ini, aku takda lagi info penuh, tetapi, apa-apa berita pada masa hadapan semasa E3 akan aku laporkan untuk tahu. Kalau korang baca link reddit yang aku bagi diatas, di baca boleh, tetapi jangan percaya bulat bulat. Apa-apa pun, kita tunggu E3 nanti.

Jangan lupa untuk ikuti kami di TikTok!
  @gamersantaimy
Tags: Assassin's Creedsiri baruubisoft


Vegeta, Piccolo, dan Gohan akan meyertai Goku sebagai Playable Character di Dragon Ball Z: Kakarot!

Dragon Ball Z: Kakarot masih akan berkisarkan sepenuhnya tentang Goku atau nama Saiyannya, Kakarot, tetapi jangan silap. Masih ada watak lain yang boleh dimainkan! Edisi terbaru majalah V-Jump telah mendedahkan bahawa Vegeta, Piccolo, dan Gohan akan dipaparkan sebagai watak Playable Character sepanjang jalan cerita Kakarot. Ini adalah antara watak tambahan pertama selain Goku yang telah disahkan boleh dimainkan, jadi ada kemungkinan kita boleh melihat lebih ramai watak lain muncul di masa depan.

Gematsu melaporkan mengenai isu V-Jump yang menyenaraikan bukan sahaja watak-watak yang boleh dimainkan tetapi juga watak lain yang akan membuat penampilan untuk menyokong empat yang baru sahaja sebut tadi. Vegeta, Piccolo, dan Gohan yang boleh dimainkan mungkin agak pelik sedikit kerana permainan video Dragonball kali ini berkisarkan dan dinamakan sempena Goku, tetapi jika anda telah mengikuti kisah cerita Dragon Ball Z, masuk akal-lah jika ada pilihan lain yang boleh dimainkan.

Adegan seperti latihan Gohan bersama Piccolo adalah penting untuk memajukan jalan cerita, jadi permainan video ini pasti harus memberi pilihan untuk pemain mengawal watak lain di masa-masa yang berbeza untuk memajukan jalan cerita.
Apabila anda tidak bermain sebagai salah satu daripada tiga watak yang baru disahkan, mereka juga akan hadir pada bila-bila masa sebagai support unit fighter yang akan membantu anda dalam pertarungan. Selain itu, Krillin, Yamcha, Tien, dan Chiaotzu akan membuat penampilan sebagai support fighter sahaja. Watak-watak ini akan berlawan dengan musuh dengan bertindak balas kepada arahan pemain yang melibatkan “button prompt”, dan boleh membantu dalam cara lain seperti mengejar atau menahan serangan musuh .

Sumber – Gematsu
Jangan lupa untuk ikuti kami di TikTok!
  @gamersantaimy
Tags: Dragon Ball Z: KakarotGohangokuKakarotPiccolov-jumpVegeta


[Unboxing] Koleksi ROG Slash 2022 – Estetika gamer berfesyen

ASUS Republic of Gamers (ROG) Malaysia sebelum ini telah mengumumkan koleksi aksesori fesyen ROG Slash 2022: Crossbody Bag, Hip Bag, Laptop Bag, dan Bucket Hat secara rasminya telah mula dijual di Malaysia.

Diinspirasikan oleh cyberpunk dan dunia digital moden, produk ini dibuat dengan bahan premium dan menampilkan estetika budaya gaming. Pada masa yang sama, ia menampilkan reka bentuk berani dengan warna merah-ungu dan biru elektrik diinspirasikan oleh game multiplayer tradisional di mana pemain selalunya dibezakan mengikut merah dan biru.

Dengan tali boleh laras, berbilang poket dan diperbuat daripada bahan TPU kalis air, ROG Slash bersiap sedia untuk menjamin keperluan kehidupan seharian.
Tanpa melengahkan masa lagi, berikut adalah unboxing kami untuk koleksi ROG Slash 2022:
ROG Slash Crossbody Bag

Pertama sekali, kita ada ‘ROG Slash Crossbody Bag’ padat yang mempunyai binaan ‘hardcase’ untuk perlindungan tambahan, dan menampilkan skema warna yang berani serta kancing bersaiz besar untuk memberikan rupa yang menyerlah.
Poket berzip hadapan dan zip capai-pantas untuk ruang utama membolehkan penyimpanan barang yang cepat dan mudah, manakala tali bahu boleh laras dengan “snap hook 360°” memastikan beg sentiasa selamat dan selesa pada badan.
ROG Slash Hip Bag

Kedua, kita ada ‘ROG Slash Hip Bag’ yang mempunyai poket utama untuk keperluan harian dan poket akses pantas untuk kad. Beg ini boleh dipakai di pinggang atau disangkut di bahu, dengan kancing magnet Fidlock yang mudah dicapai dalam mana-mana situasi.
ROG Slash Laptop Bag

Ketiga, kita ada ‘ROG Slash Laptop Bag’ yang direka untuk komputer riba sehingga 15.6 inci dan boleh dibawa atau disangkut pada bahu. Beg ini mempunyai fabrik dalaman bercorak khas, kusyen EVA dan tali untuk melindungi komputer riba semasa pengangkutan. ROG Slash Laptop Bag juga mempunyai tali bagasi untuk perjalanan yang lebih jauh.
ROG Slash Bucket Hat

Akhir sekali adalah ‘ROG Slash Bucket Hat’ yang menawarkan perlindungan matahari 360° dengan menampilkan reka bentuk bertema ROG eksklusif dan butiran tersembunyi. Topi ini adalah kalis air, jadi ia sesuai untuk digunakan dalam sebarang cuaca.

Harga dan ketersediaan
Semua produk kecuali ROG Slash Bucket Hat (akan datang tidak lama lagi) boleh didapati sekarang di Malaysia melalui Shopee. Berikut adalah pautan dan harga rasmi:
ROG SLASH Crossbody Bag – RM399.00
ROG SLASH Hip Bag – RM499.00
ROG SLASH Laptop Bag – RM399.00
Untuk segala liputan kami tentang ROG termasuk teknologi, fesyen dan lain-lain, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: AsusROGROG Slash 2022Unboxing


Fortnite dah tiada dalam Google Play Store? Ini cara lain untuk muat turunnya!

Anda semua tahu kan, Fortnite kini telah membawa kes mereka dan Apple iOS ke tuntutan makhamah kan? Bukan setakat bermasalah dengan Apple, sebaliknya Google Play Store turut menarik balik permainan ini dari aplikasinya. Disebabkan kes ini, pemain Fortnite di mobile menjadi mangsa terpaksa mengikuti drama antara Epic Games dan Apple ini.

Drama yang menjadi masalah adalah dengan terangnya permainan ini telah dibuang dari aplikasi muat turun Apps Store juga. Ada diantara pemain Fortnite sudah tahu dimana untuk memuat turunnya, tetapi bagaimana pula yang tidak tahu? Pekara ini akan terjadi sampai bila pun tidak tahu, yang kita pula dah gian nak main Fortnite kan.
Tapi kami tidak mahu membahas terlalu banyak disini, apa yang perlu anda ketahui ialah anda tidak boleh memuat turun permainan dari salah satu store yang disebutkan di atas sekarang, atau di masa yang akan datang. Berapa lama ini akan berlaku sukar untuk dinyatakan, tetapi itu tidak bermakna anda harus berhenti bermain Fortnite di mobile.

Okay buat masa ini, informasi untuk muat turun Fortnite di Android tanpa menggunakan Google Play Store dapatlah kami membantu anda untuk mendapatkannya, tetapi bagi pengguna iPhone tu, mohon maaf, mungkin buat masa ini tiada sebarang aplikasi yang dapat membantu anda.
Epic Games app
Aplikasi Epic Games adalah pilihan terbaik untuk situasi ini. Sekali lagi, anda tidak akan menemuinya di Google Play Store, tetapi anda akan dapat mencarinya di dalam talian.
 Tekan disini untuk bermula!
Klik link diatas dan muat turun aplikasi Epic Games melalui Mobile. Maka didalam aplikasi Epic Game tersebut anda dapatlah memuat turun Fortnite tanpa sebarang isu. Hanya perlu masukkan akaun Epic Games anda, muat turun dan enjoy lah anda bermain Fortnite semula.

Tap-Tap & Qoo App
Selain dari Google Play, terdapat dua aplikasi untuk pengguna Android bagi memuat turun permainan Android, sama seperti beberapa peranti HUAWEI sebelum ini yang juga tidak ada sebarang akses untuk memuat turun dari Google Play, kedua aplikasi inilah yang banyak membantu dalam memuat turun pelbagai permainan yang ada untuk Android. Jadi anda boleh terus muat turun aplikasi Tap-Tap atau Qoo App, daftar dan cari Fornite untuk mendapatkan permainan ini.
Samsung app

Ini adalah satu lagi pilihan yang sangat baik, walaupun eksklusif untuk pengguna peranti Samsung. Samsung mempunyai pasaran aplikasinya sendiri yang terpasang pada peranti mereka dan anda dapat memuat turun Fortnite dari sini dengan mudah. Sekiranya anda sudah mempunyai peranti Samsung, ini adalah pilihan yang lebih mudah daripada memuat turun aplikasi Epic Games dan mempunyai pasaran ketiga pada peranti anda.
Muat turun awal permainan ini juga akan besar,maksud kami, ia adalah permainan yang sama dan ia akan berfungsi seperti yang anda harapkan. Kemudian baru anda sedar “ooo rupanya tidak perlu Google Play sangat pun nak muat turun game ni~“.
Aplikasi lain?

Banyak lagi aplikasi dan marketplaces lain yang anda boleh terokai didalam laman pautan, tetapi semuanya datang dengan peringatan mereka sendiri. Anda boleh terus mencari .apk Fortnire dalam talian dan memuat turunnya, tetapi berhati-hati sahaja, sebab fail apk ini selalunya dari sumber yang rawak, nak jamin intergriti tu memang kurang sikit lah~
Jadi bagi kami, lebih baik menggunakan aplikasi third party atau lebih senang terus je ke aplikasi Epic Games ok! Lebih selamat dan tidak membahayakan mobile anda!
 Muat turun di sini

Fortnite MobilePublisher: Epic GamesDeveloper: Epic GamesRelease Date: 2017-07-21Android, iOS
Fortnite Battle Royale ialah permainan First-Person Battle Royale oleh Epic Games di mana 100 pemain bertarung untuk menjadi juara terakhir.

Jangan lupa untuk ikuti kami di TikTok!
  @gamersantaimy
Tags: Apple iOSEpic Games appFortniteFortnite MobileGoogle Play StoreQoo AppSamsung appTap-Tap


Game Eksklusif Untuk PlayStation Plus Kali ini!

Kepada korang yang ada PS4 dan subscriber kepada PlayStation Plus, korang sangat beruntung pada bulan ni, PlayStation baik hati kerana diorang nak bagi game yang eksklusif secara percuma. Kaw kaw weh!

So, kat sini, aku listkan game apa yang akan diberikan oleh PlayStation kali ni.
Bloodborne ( PS4 )
Bloodborne dikeluarkan pada Mac 2015, game ni la yang aku cakap eksklusif tu. Game ni cerita pasal Hunter yang mencari “Paleblood” tapi tak tahu sebab apa dan game ni sangat lah mencabar. Nak tahu? Cubalah sendiri.

Garou : Mark of The Wolves ( PS4 / PSVITA )
Garou : Mark of The Wolves pulak, game lawan ala ala Fatal Fury. Kepada korang yang rasa ingin mengenang kembali kenangan silam, boleh lah cuba download game ni. Free je untuk subscriber Playstation Plus.

Bombing Busters ( PS4 / PSVITA )
Bombing Busters ni pulak, kalau korang ingat, kecik2 dulu kite ada main game Bomberman. Haaaaa, macam tu lah game dia, game puzzle arcade yang sangat santai untuk korang cuba bermain dengan ahli keluarga korang dan selesaikan puzzle dia.

Jadi, itu je list untuk free game dari PlayStation Plus untuk bulan Mac ni, kepada korang yang belum subscribe PlayStation plus tu, subscribe lah, rugi weh kalau korang tak subscribe, dapat game free bulan2 lagi, siapa nak bagi?
Jangan lupa untuk ikuti kami di TikTok!
  @gamersantaimy
Tags: BloodborneFatal furyPlayStation 4PlayStation plusPS4


Trailer rasmi Assassin’s Creed Valhalla didedahkan! Berubah menjadi VIKING paling legendari dalam sejarah!

Assassin’s Creed Valhalla akan melemparkan pemain ke abad ke-9 England, sebuah zaman di mana kerajaan Inggeris saling berperang sesama sendiri bersama Viking. Sebagai seorang askar Viking bernama Eivor, pimpin klan anda untuk membina petempatan baru di tengah-tengah kemaraan kuasa penjajah Inggeris. Dilancarkan pada Holiday 2020 untuk PS5 dan Xbox Series X, serta PS4, Xbox One, PC, dan Stadia, Assassin’s Creed Valhalla membolehkan pemain untuk menyerang, menakluk, dan memperjuang untuk kejayaan di tanah baru yang penuh misteri dan kekejaman.

Di Assassin’s Creed Valhalla, hampir setiap keputusan yang anda buat akan memberi kesan yang berkekalan di seluruh dunia. Keganasan bukanlah satu-satunya taktik untuk mendapatkan apa yang anda mahukan; mulut yang berpetah juga sangat efektif ketika mencari petempatan baru bagi rakyat anda. Jatuhkan keseimbangan kuasa penjajah Inggeris dan memperluaskan pengaruh anda melalui diplomasi akan membuahkan hasil yang lebih aman. Setiap pakatan politik yang anda cipta, strategi pertempuran yang anda gunakan, dan pilihan dialog yang anda buat akan mengubah perjalanan pemain.

Tidak sahlah kalau jadi Viking tapi tidak menyerbu orang kan? Assassin’s Creed Valhalla membolehkan anda menyerang hendap kapal perang untuk merampas wilayah musuh demi mendapatkan sumber yang diperlukan, atau lancarkan serangan besar-besaran pada kubu pertahanan Saxon. Setiap serbuan mempunyai lebih banyak aksi dan kekejaman berbanding mana-mana judul Assassin’s Creed sebelum ini, berkat sistem pertempuran baru yang membolehkan anda memukul, memotong, dan menghancurkan musuh anda. Eivor boleh menggunakan dua kapak, pedang, dan juga perisai untuk menentang pelbagai jenis musuh yang pernah wujud di siri Assassin’s Creed. Dan jika anda mahu mencampur aduk kombinasi ini, kepulangan Hidden Blade membolehkan Eivor membunuh sasaran dengan ketepatan yang diinginkan.
Boleh diimainkan sebagai wanita atau lelaki, Eivor akan memimpin sekelompok rakyat Norse merentasi Laut Utara yang sejuk untuk melarikan diri daripada peperangan dan sumber-sumber yang semakin berkurangan di Norway. Jika ingin bertahan hidup, mereka harus membina petempatan baru di tanah berbahaya England. Di sana, anda harus menjaga diri sendiri dan rakyat anda dengan membina, mengubah suai, dan meningkatkan petempatan dengan bangunan baru sambil merekrut anggota baru untuk mengembangkan klan anda.

Assassin’s Creed Valhalla akan keluar pada Holiday 2020 untuk pelantar Xbox Series X, Xbox One, PlayStation 5, PlayStation 4, Stadia and PC. Pra-bayar sekarang di Epic Games Store atau Ubisoft Store. Pautan disediakan di bawah.
 PRA-BAYAR DI SINI!!
Jangan lupa untuk ikuti kami di TikTok!
  @gamersantaimy
Tags: Assassin's CreedAssassin's Creed ValhallaPCPS4ps5ubisoftvikingXbox OneXbox Series X


BANDAI NAMCO Entertainment menundakan keluaran Tales of Arise kerana Pandemik COVID-19!

Bandai Namco Entertainment dan pembangunan permainan terbaru Tales of Arise dari siri “Tales of” yang dihasilkan kepada peminat siri dan pada pemain baru untuk mendapatkan pengalaman termasuk visual terhebat untuk dimainkan! Tetapi sayangnya, pembangunan permainan ini telah mengumumkan secara rami bahawa pelancaran Tales of Arise akan ditangguhkan.

Menurut mereka, ini adalah kerana pandemik COVID-19 yang membuatkan mereka tergendala dalam projek mereka dan ianya juga kerana mereka ingin menghasilkan yang terbaik kepada peminat sebelum dilancarkan secara rasmi.
Kami menghargai pemahaman dan kesabaran peminat kami sementara kami meluangkan masa tambahan ini untuk mengembangkan Tales of Arise dengan memberikan pengalaman yang indah untuk dinikmati oleh semua orang.

Tales of Arise berlaku dalam sistem solar yang mempunyai dua planet bersebelahan Dahna dan Rena. Penduduk Dahna selalu menghormati jiran planet mereka di Rena – sebuah planet yang dapat mereka lihat dengan jelas di langit mereka – sebagai tanah yang soleh dan ilahi. Bagi orang-orang Dahna, legenda dan kisah tentang Rena dan penduduknya telah diturunkan selama beberapa generasi dan sepanjang masa, telah menjadi fakta dalam fikiran mereka yang sebenarnya telah menutupi kenyataan yang kejam bagi orang-orang Dahna. Selama 300 tahun, rakyat Rena telah memerintah Dahna, merampas sumber planetnya dan merampas martabat serta kebebasan rakyatnya. Tales of Arise bermula dengan dua orang, dilahirkan di dunia yang berbeza, masing-masing ingin mengubah nasib mereka dan mencipta masa depan baru untuk diri mereka sendiri dan juga pada orang-orang mereka. Menampilkan pemeran watak asli, jalan cerita yang dramatik, pertempuran yang dinamis, persekitaran yang menarik, dengan beberapa elemen Tales Of klasik termasuk; Tales of Arise menandakan permulaan baru untuk francais JRPG yang terkenal.
Selain itu, producer permainan Tales of Arise iaitu Mr. Tomizawa turut mengongsikan pendapat beliau mengenai penundaan tarik pelancaran permainan ini melalui sebuah surat dikongsikan;

“Matlamat Tales of Arise adalah untuk memberikan pengalaman permainan yang menarik tetapi inovatif kepada peminat siri ini, sambil mendorong sampul teknikal untuk memberikan kualiti grafik yang tinggi untuk menarik perhatian pemain lama dan mereka yang tidak pernah memainkan Tales of. Perkembangan tajuk telah bergerak maju pada tahun 2020 ketika kita mengatasi cabaran di sepanjang jalan.
Walaupun COVID-19 telah mempengaruhi beberapa aspek pembangunan, kami telah melakukan yang terbaik untuk menyesuaikan diri dengan keadaan dan telah menerapkan kemampuan pengembangan jarak jauh untuk permainan kami.”
selain itu, pihak pembangunan turut menghadiahkan wallpaper percuma untuk dimuat turut melalui pautan dibawah;
 Muat turun Wallpaper Tales of Arise disini.
Buat masa ini masih tiada tarikh baru yang dijadualkan untuk permainan ini. Tales of Arise sepatutnya dijadualkan hadir tahun ini tetapi telah ditundakan ini akan menuju ke platform PC, PlayStation 4 dan Xbox One.
Jangan lupa untuk ikuti kami di TikTok!
  @gamersantaimy
Tags: Bandai Namco Entertainmenttales of ariseTales of Arise Tunda


Rusia mungkin akan mengharamkan anime isekai atas sebab isu “reinkarnasi”!

Anime memang tidak lari dari isu penapisan, sehingga beberapa siri terpaksa diharamkan dengan serta merta kerana kandungannya yang bikin kontroversi. Dari Pokemon hingga Naruto, macam-macam jenis anime telah terkena masalah ini. Kini, sebuah laporan baru dari Rusia mengesahkan bahawa sejumlah anime isekai akan mula diharamkan, dan ini semua kerana fokus mereka pada genre reinkarnasi.

Sebuah mahkamah di St. Petersburg membuka kes ini pada minggu lepas, di mana mereka mengumumkan peraturan baru yang dibuat mengenai lima anime isekai. Mahkamah ini memilih untuk meletakan larangan sementara bagi anime tersebut kerana topik reinkarnasi yang bersifat “keterlaluan”.

Menurut mahkamah, anime yang terlibat termasuk Zombieland Saga, KonoSuba, That Time I Got Reincarnated as a Slime, Princess Lover, dan Nekopara. Anime ini diharamkan buat sementara pada laman web terpilih yang tidak meletakkan “tag genre”. Mahkamah ingin ke semua anime isekai ini diberi label tepat kerana topik reinkarnasi kemungkinan besar boleh mendorong gejala bunuh diri.

Antara bukti yang dikemukakan adalah anime isekai memberitahu penonton bahawa:
Setelah mati, akan ada kehidupan lebih bermakna dan menarik yang bebas daripada kawalan ibu bapa.”

Kontroversi ini dilihat berulang kali dalam siri isekai ketika protagonis mati hanya untuk dihidupkan semula di persekitaran yang lebih menarik. Pihak mahkamah percaya bahawa dunia ajaib yang ditunjukkan seperti anime KonoSuba akan mendorong penonton untuk membunuh diri supaya mereka dihidupkan semula di tempat yang “lebih baik”. Sehingga perkara ini selesai, nampaknya beberapa anime akan diharamkan buat sementara. Harap-harap peminat anime di Rusia tidak terlalu kecewa.
Sumber  – Reddit

Jangan lupa untuk ikuti kami di TikTok!
  @gamersantaimy
Tags: animeISEKAIKonoSubaNekoparaPrincess LoverreinkarnasiRusiaThat Time I Got Reincarnated as a SlimeZombie Land Saga


Tiket Dragon Ball Super: Super Hero Sudah Mula Dijual di Pawagam GSC dan TGV!

Menjelang tayangan filem anime Dragon Ball Super: Super Hero pada 30 Ogos ini, TGV Cinemas telah mula menjual tiket tayangan filem tersebut! Malang sekali, nampak seperti tiada tayangan fan screening untuk filem ini. Apapun jom kita tengok dahulu maklumat tentang tiket tayangan Dragon Ball Super: Super Hero.

TGV Cinemas
Hanya pawagam TGV Cinemas terpilih sahaja yang akan menayangkan filem anime ini. Waktu tayangnya juga pada waktu malam sahaja, jadi kalau anda ingin menontonnya selepas balik kerja juga tiada masalah. Berikut adalah senarai pawagam TGV yang menayangkan filem Dragon Ball Super ini:

TGV DPulze, CyberjayaTGV Encorp Strand, Petaling JayaTGV 1 Utama, Petaling JayaTGV Mines, SelangorTGV Rawang, SelangorTGV Sunway Velocity, Kuala LumpurTGV 1st Avenue, Pulau PinangTGV Bukit Mertajam, Pulau Pinang TGV Gurney Paragon, Pulau PinangTGV Seri Manjung, PerakTGV Mesra Mall, TerengganuTGV Toppen, Johor TGV Bukit Indah, JohorTGV Kulaijaya, JohorTGV Vivacity Megamall, Sarawak
[UPDATE]
GSC Cinemas
Filem ini akan ditayangkan di beberapa pawagam terpilih. Anda yang ingin mendapatkan pengalaman yang lebih seronok bolehlah menontonnya dalam 4DX ataupun IMAX! Anda boleh beli tiket melalui pautan ini. Berikut adalah senarai pawagam GSC yang menayangkan filem Dragon Ball Super:
Mid Valley Megamall*EkoCheras MallMyTown*Melawati1 Utama (New Wing)*Tropicana Gardens Mall*The Straling Mall3 Damansara (Traopicana City Mall)Paradigm MallIOI Mall, PuchongSubang ParadeSetia City Mall*IOI City Mall, Putrajaya*Gurney Plaza, Pulau PinangSunway Carnival, Pulau PinangAman Central, KedahCentral Square, KedahKulim Central, KedahIpoh Parade Mall, PerakPalm Mall, Negeri SembilanAeon Bandaraya MelakaThe Mall, Mid Valley Southkey, JohorParadign Mall, JohorAEON Dato Onn, JohorKluang Mall, JohorSquare One Shopping Mall, JohorHeritage Mall, JohorKuantan City Mall, PahangSuria SabahIMAGO Mall, SabahThe Spring, SarawakBintang Megamall, Sarawak
* Dengan pembelian dia tiket filem Dragon Ball Super: Super Hero, anda boleh mendapatkan poster filem secara percuma!

Get #DragonBallSuperSuperHero poster when you purchase 2 tickets at selected GSC locations! 💥 First come first serve, while stocks last! ✨ 💥 GSC 1 Utama💥 GSC Mid Valley KL💥 GSC MyTown💥 GSC Setia City Mall💥 GSC Tropicana Gardens Mall💥 GSC IOI City Mall pic.twitter.com/3rFbeVYblM— GSC (@GSCinemas) September 1, 2022

Untuk pengetahuan anda, Dragon Ball Super: Super Hero akan memfokuskan pada Gohan dan Piccolo, dan ikatan yang telah dikongsi oleh mereka sejak Piccolo mula-mula melatih Gohan untuk mengawal kuasanya.

Filem ini akan menyaksikan kedua-duanya berhadapan dengan Red Ribbon Army baru, yang menculik Pan (anak perempuan Gohan) dan mencipta dua pahlawan android baharu, Gamma 1 dan Gamma 2. Disebabkan filem ini berlangsung selepas kejadian Broly, Goten, Trunks (dan juga Gotenks) dan Pan, telah semakin besar dan diberi reka bentuk baru untuk menggambarkan perkembangan masing-masing.

Ini adalah filem ke-21 dalam francais dan filem kedua di bawah era Dragon Ball Super serta adalah filem pertama dalam francais yang dianimasikan sepenuhnya menggunakan CG. Ramai was-was kerana penggunaan animasi 3D tetapi nampaknya Toei Animation kerana ramai peminat kagum dengan cara mereka melaksanakan visual.
Kami akan kemas kini maklumat tiket untuk pawagam lain pada artikel ini selepas pengumuman keluar. Untuk mendapatkan liputan lain mengenai Dragon Ball daripada kami, boleh klik pautan ini.
Jangan lupa untuk ikuti kami di TikTok!
  @gamersantaimy
Tags: Dragon Ball Super: Super HeroMalaysiaTGV Cinemastiket


Darksiders Genesis akan dikeluarkan esok untuk PS4 & Xbox One! Hadiah Valentine untuk pemain konsol!

Memandangkan Darksiders Genesis telahpun dilancarkan untuk PC dan Stadia, Ini adalah peluang yang ideal untuk pemain konsol menyertai pertarungan Darksiders. Pada hari esok 14 Februari 2020, Darksiders Genesis boleh didapati pada pelantar PlayStation 4 dan Xbox One.

Darksiders Genesis menampilkan dua Horseman of the Apocalypse: iaitu War dan Strife. Peminat lama akan mengingati War sebagai watak yang boleh dimainkan di Darksiders yang pertama; Strife pula adalah watak baru yang khusus untuk Darksiders Genesis. Kisah Genesis berlaku sebelum peristiwa Darksiders 1. Raja setan, Lucifer, ingin menganggu keseimbangan dunia tetapi War dan Strife telah ditugaskan untuk menghentikan rancangan jahatnya.

Darksiders Genesis juga memperkenalkan two-player co-op, di mana setiap pemain mengawal salah satu daripada dua Horsemen tersebut. Bagi pemain yang bermain solo, mereka boleh bertukar antara kedua-dua watak dengan cepat. Kerjasama yang baik antara War dan Strife membolehkan pemain untuk menumpaskan pelbagai musuh secara strategik dengan menggunakan antara serangan melee War atau serangan jauh Strife.

Sekali lagi saya ingatkan bahawa Darksiders Genesis pada Hari Valentine pada 14 Februari 2020, untuk Xbox One, PlayStation 4, dan Nintendo Switch.
Jangan lupa untuk ikuti kami di TikTok!
  @gamersantaimy
Tags: DarksidersDarksiders: Genesisnintendo switchPS4Xbox One


Persidangan Ubisoft Forward berlangsung serentak dengan E3 2021

Ubisoft telah mengumumkan persidangan digital Ubisoft Forward sebagai sebahagian daripada E3 2021 dan akan berlangsung pada 12 Jun jam 3 pagi GMT+8. Persidangan ini akan mengetengahkan permainan yang akan datang dari Ubisoft dan berkongsi mengenai maklumat terkini perkembangan mereka. Antara permainan yang akan datang seperti Far Cry 6, Monster Prom 2: Monster Camp, dan Prince of Persia: The Sands of Time Remake.

Entertainment Software Association (ESA) sebelum ini telah mengumumkan tarikh bagi E3 2021 akan berlangsung dari 12 Jun hingga 15 Jun. Antara studio selain dari Ubisoft adalah seperti Nintendo, Xbox, Capcom, Konami, Take-Two Interactive, Warner Bros. Games, dan Koch Media. Barisan pembangun ini akan berkongsi mengenai berita serta permainan terkini mereka, dan ESA juga turut menekankan acara tersebut kini boleh disertai secara percuma untuk semua orang.

Sementara itu, Steam Game Festival kini telah bertukar nama kepada Steam Next Fest, dan Valve baru-baru ini telah mengumumkan tarikh festival tersebut akan berlangsung pada 16 hingga 22 Jun. Penganjur Summer Games Fest dan Geoff Keighly turut mengumumkan tarikh untuk acara 2021 ini dilangsungkan pada bulan yang sama dengan E3 2021.

Rancangan yang dibuat untuk E3 2021 seperti tidak sesuai, kerana orang lain mungkin akan mengambil alih acara itu. Sekiranya ESA tidak mengatur langkah dengan baik, orang lain seperti Geoff Keighley dan Summer of Games akan melakukannya.” kata Bekas Presiden Nintendo Amerika, Reggie Fils-Aimé.
Sebelum ini, acara E3 telah dibatalkan sebanyak 2 kali kerana terkesan dengan pandemik COVID-19 dan harapnya kali ini lebih menarik dari sebelum ini.
Jangan lupa untuk ikuti kami di TikTok!
  @gamersantaimy
Tags: E3 2021Ubisoft Forward


Dragon Quest Treasures – Game Spin-off terbaru francais akan lancar pada 9 Disember di Switch!

Dibangunkan oleh Square Enix dan Tose, Dragon Quest Treasures akan dilancarkan di Nintendo Switch pada 9 Disember ini! Ingin tahu apa yang menarik tentang game spin-off terbaru daripada francais ini, jom kami ceritakan!

Dragon Quest Treasures merupakan game spin-off terbaru yang membawa pemain mengikuti kisah lampau adik-beradik Erik dan Mia semasa kecil. Kalau anda ingin tahun, mereka mula diperkenalkan dalam game Dragon Quest XI: Echoes of an Elusive Age.

Erik dan kakaknya Mia tinggal di kapal panjang Viking, mengimpikan hari mereka boleh meneroka dunia untuk mencari harta karun. Pada suatu malam mereka bertemu dengan Porcus dan Purrsula dan dibawa pergi ke tempat misteri yang dikenali sebagai Draconia – tempat legenda yang penuh dengan khazanah yang hanya menunggu untuk ditemui. Pengembaraan yang selalu diimpikan oleh Erik dan Mia akhirnya menjadi kenyataan!

Pemain akan mengawal Erik dan Mia semasa mereka meneroka syurga pemburu harta karun. Loot boleh disembunyikan di lokasi yang paling susah diakses, jadi pemain mesti merekrut pelbagai raksasa dan menggunakan kebolehan memburu harta karun mereka yang unik. Makhluk yang hebat ini akan membantu pemain untuk berlumba di atas padang luas, memanjat tebing dan meluncur di atas jurang yang besar. Mereka juga akan memberikan bantuan dalam pertempuran menentang pemburu harta karun! Dengan mengumpulkan harta karun, nilai vault pemain akan meningkat, membolehkan mereka mengembangkan pangkalan dan seterusnya boleh membina pasukan raksasa hebat.

Untuk mendapatkan maklumat lanjut mengenai Dragon Quest Treasures, anda boleh lawati laman web rasmi game. Jangan lupa untuk ikuti Gamer Santai untuk mendapatkan liputan lain mengenai game, anime dan banyak lagi!
Jangan lupa untuk ikuti kami di TikTok!
  @gamersantaimy
Tags: Dragon Quest Treasures


Dari Kadbod jadi SENJATA siri-siri ANIME? Mamat ini ternyata sangat Kreatif!

Baru-baru ini, viral sebuah video di laman sosial yang termasuk Facebook dan Twitter mengenai seorang mamat ni menunjukkan pelbagai senjata dari siri-siri anime dengan menggunakan kadbod! Jom saksikan video tersebut dahulu disini;

Crafty Transformer seems to be making a much better use of his Amazon boxes than the rest of us 😯 (take note, Nintendo labo dev team) pic.twitter.com/NwtbAdvzst

— 𝖛𝖆𝖑𝖊𝖓𝖙𝖎𝖓𝖆 ✣ 𝖑𝖔𝖗𝖉 🌑 👽 (@VPestilenZ) August 29, 2019

Ramai yang mengongsikan video ini dan sekelip mata lelaki Jepun yang sebenarnya bernama Tsukuru-San ini menjadi viral sekali lagi! Jadi siapa sebenarnya Tsukuru-San ni? Dia merupakan seorang Youtuber dengan mengongsikan pelbagai hasil kreatifnya dengan membuat senjata-senjata dari siri-siri anime yang terkenal!
Laman Youtube nya yang bernama Creative Transformer kini mempunyai subscriber seramai 150 ribu orang! Bukan itu sahaja, Twitter beliau turut makin ramai pengikut sehigga 14.6 ribu orang!

Hasil terbaru nya merupakan senjata ala-ala lipan dari siri anime popular iaitu Tokyo Ghoul yang dipakai oleh watak Kuero Mado. Dinamakan sebagai Fueguchi Quinque, senjata ini dapat ditarik dan dilepaskan hampir serupa dengan yang asal tapi dalam versi Crafty Transformer! Tetapi jangan risau, kesemua senjata yang dilakukanya tidak membahayakan kerana diperbuat dari kadbod!

Bukan itu sahaja, Tsukuru-San turut mengajar bagaimana cara dia membuat senjata-senjata tersebut. Banyak lagi yang dikongsikanya seperti senjata Green Dragon Blade dari Chronicles of Three Kingdoms, The Great Sword dari Monster Hunter: World, Duel Disk GX dari Yu-gi-oh juga kostum Bakugo dari My Hero Academia! Kalau anda ingin mencuba buat, pastikan stok kadbod anda mencukupi! Memang agak banyak kadbod yag diperlukan untuk menghasilkan senjata-senjata unik ini!

Juga antara hasilnya yang menjadi perhatian kami adalah pembuatan senjata Zabimaru dari Bleach! Senjata ini siap boleh diluaskan dan kembali semula ke bentuk asal (elastik gitu~). Anda boleh saksikan di sini;

Kesemua hasil ini akan dilakukan mockupnya dalam versi 3D terdahulu. Beberapa contoh 3D turut dikongsikan di laan Twitternya untuk projek-projek yang akan datang

進捗。RWBYで一番簡単そうだと選んだけれど、動力のポジションとブレードのロックが難しい。モンティ・オウム氏に文句が言いたいので生き返ってくれないだろうか。 pic.twitter.com/rFHWylTmiR
— つくるさん。Crafty Transformer (@Tsu_ku_ru_san) September 1, 2019

Tsukuru-San memang patut dipuji dengan hasil kreativiti nya yang sangat teliti dan kemas. Mungkin satu hari dia akan mewarnakan senjata-senjatanya ini agar tampak lebih menarik kan! Apa lagi, jom kita cari kadbod dan cuba buat seperti Tsukuru-San buat okay!
Sumber: DuniaGames
Jangan lupa untuk ikuti kami di TikTok!
  @gamersantaimy
Tags: animeCardboard WeaponCrafty TransformerSenjata KadbodTsukuru-San


Ulasan awal alpha Kingshunt – apabila MOBA bergabung dengan “tower defense”!

Dengan World of Warcraft: Shadowlands secara rasmi ditangguhkan, tidak banyak permainan video “real time strategy” untuk peminat cuba dalam masa terdekat. Bagi mereka yang bosan dan ingin mencuba sesuatu yang baru, cubalah Kingshunt! Permainan ini bersifat RTS tetapi digabungkan dengan genre MOBA dan “tower-defense“. Ujian alpha-nya baru sahaja tamat dan ia kini tersedia di Steam oleh Vaki Games, dengan tarikh pelepasan yang dijadualkan pada Spring 2021. Sebelum ujiannya tamat, kami sempat mencuba permainan. Jadi, apa yang menarik sangat? Mari saya simpulkan dalam ulasan awal ini!

Gameplay & mekanik asas

Seperti yang disebutkan di atas, Kingshunt menggabungkan pelbagai genre dalam perlawanan 5v5. Versi alpha hanya memiliki satu peta, yang terdiri daripada dua fasa dan empat watak, dengan setiap fasa berlangsung sehingga maksimum 12 minit. Pemain pula dibahagikan kepada pasukan Defender dan Attacker.
Setiap pemain akan mempunyai akses ke menu Utilities, serta rune yang boleh memberi pelbagai buff (kelebihan). Anda akan memperoleh “token” utiliti apabila mencapai kriteria-kriteria tertentu yang boleh diperiksa di sebelah kiri skrin:

Masa: Token akan diberikan selepas jangka masa tertentu.
Kecederaan (damage) pada minion/wira: Lakukan sejumlah kecederaan kepada minion atau musuh untuk mendapatkan token.
Kill: Jumlah “bunuh” bagi pemain.

Memenuhi semua kriteria ini akan memberi token kepada semua ahli pasukan. Selain itu, Runes boleh didapati daripada masa ke masa dan berfungsi sebagai skill point untuk meningkatkan wira anda. Sekiranya anda membunuh atau bantu membunuh, tempoh masa untuk dapatkan Runes akan dikurangkan.
Empat watak dengan tiga playstyle
Watak yang ada sekarang mampu mengelak dan berlari (kedua-duanya menggunakan stamina), mempunyai empat abiliti istimewa dan serangan biasa mereka. Alpha hanya mengehadkan dua watak yang sama dalam satu pasukan, tetapi saya tertanya jika pasukan pemaju akan menambah lebih banyak watak dalam masa terdekat supaya menambah variasi. Semua watak mempunyai HP, armour dan stamina, di mana armour akan turun dahulu sebelum HP jika dipukul. Pemain lain boleh menyembuhkan nyawa kita, atau anda boleh memilih bebola HP dari lokasi-lokasi tertentu di peta. Setiap watak secara amnya dikategorikan dalam peranan Damage, Tank dan Support.
Damage

Demigod adalah untuk mereka yang suka menyerang daripada jarak dekat, dan menggunakan kapak dalam abiliti untuk menangani kecederaan pada musuh dalam ruang AOE kecil. Dia mampu menarik musuh untuk mengejutkan mereka, atau menyerang secara depan untuk melancarkan serangan. Kapaknya juga dapat digunakan untuk menghentak tanah bagi menjauhkan musuh sambil melakukan kecederaan besar.

Enchantress pula adalah watak jarak jauh, dan mampu mengecas anak panahnya untuk menangani lebih banyak kecederaan. Dia juga dapat melakukan mengawal musuh sekeliling dengan memperlahankan mereka menggunakan sebuah bebola ajaib, atau meningkatkan kepantasan serangan dan pergerakannya rakan sekutu. Di samping itu, dia dapat menyeru meteor di kawasan yang dipilih oleh pemain untuk melakukan kerosakan AOE yang luas.
Tank

Knight adalah watak kebal yang menyerang daripada jarak dekat. Dengan Frenzied Combo, dia dapat menyerang dengan mengayunkan pedangnya sebanyak tiga kali di mana pemain perlu “timing” dengan tepat. Abiliti yang tidak menyerupai tank kan? Ini juga sama dengan abiliti Valiant Leap, yang melihatnya melompat ke kawasan tertenut untuk stun dan mencederakan unit musuh. Namun, dia mampu menggunakan abiliti Impenetrable Shield untuk mempertahankan dirinya daripada semua serangan depan, dan Aegis memberikan perlindungan maksimum kepada semua rakan-rakan yang berdekatan, yang akan semakin pudar daripada masa ke masa.
Support

Legena adalah watak sokongan yang serang daripada jarak jauh, dengan kemampuan untuk menyembuhkan pemain lain dan juga dirinya. Dia juga dapat membutakan dan mencederakan unit musuh, serta mencuri sebahagian daripada HP mereka untuk diagihkan kepada rakan-rakan yang cedera.
Proses perlawanan – serang & bertahan

Seperti namanya, Defender harus mempertahankan Guardian dalam setiap fasa, dan membina menara dan struktur untuk menyokongnya. Anda akan bermula dengan 8 token utiliti untuk membina atau menambah menara dengan sewajarnya. Menara ini akan dikendalikan oleh AI dan sekiranya AI semua dikalahkan, maka menara juga akan runtuh. AI mempunyai perisai untuk melindunginya daripada serangan jarak jauh, yang akan berkurang dalam pertempuran.

Terdapat menara yang boleh menangani kecederaan AOE daripada jarak jauh, menara yang boleh menangani kecederaan daripada jarak dekat untuk sasaran tunggal, barricade untuk menghalang musuh dan buff untuk memberi kesihatan dan perisai kepada unit dalam satu kawasan tertentu. Ia agak terhad, tetapi ini baru sahaja versi alpha. Guardian yang perlu dilindungi oleh Defender juga dapat melindungi dirinya sendiri, dan menyerang musuh di dalam kawasan dengan abilitinya sendiri. Sekiranya Defender diserang oleh pemain lain dalam lingkungan Guardian, Guardian juga akan menyerang musuh itu. Menghancurkan Guardian akan memindahkan perlawanan ke fasa seterusnya.

Pada masa yang sama, Attacker akan berusaha untuk menghancurkan Guardian, dan menjatuhkan menara di sepanjang jalan bersama. Anda akan bermula dengan 7 token utiliti, dengan akses ke menu utiliti untuk menyeru dan memberi buff pada minion. Untuk memastikan minion tidak mudah ditewaskan, anda boleh menyeru Banner Minion untuk melindungi mereka daripada tembakan menara. Minion ini tidak boleh melakukan sebarang kerosakan, tetapi dapat melindungi pasukan lain sekiranya minion yang ditugaskan semua mati.

Orc Minion mempunyai perisai yang boleh diisi semula, dan lebih kuat daripada minion biasa di mana kelajuan dan perisai mereka boleh ditingkatkan dengan token. Mereka akan bergerak secara automatik ke arah Guardian dan akan menyerang musuh yang berdekatan di laluan yang ditugaskan. Anda tidak boleh membanjiri satu laluan, kerana setiap laluan mempunyai had kapasiti. Attacker sendiri boleh membawa Banner untuk menghalang tembakan menara. Sekiranya Banner dijatuhkan, Defender dapat membuang banner dengan berdiri di dekatnya untuk dihantar kembali ke markas Attacker.
Pendapat

Apabila anda bermain dengan rakan-rakan, permainan ini memang menyeronokkan dengan banyak potensi. Namun, seperti permainan “team-based” lain, ia akan menjadi sedikit tertekan apabila rakan sepasukan AFK atau meninggalkan permainan, kerana ia agak sukar untuk menang dengan kekurangan satu pemain. Memandangkan sinergi berkait dengan kemahiran, abiliti membina dan menjaga minion, KERJASAMA adalah sangat penting!
Defender mungkin dengar seperti kerja mudah, tetapi sebenarnya ia teramat susah. Setiap watak juga mempunyai kelebihan dan kekurangan masing-masing, yang saya rasa cukup seimbang setakat ini. Anda tidak boleh memilih untuk menyerang atau bertahan ketika berada di lobi, tetapi fitur ini mungkin akan berubah pada masa depan. Sebagai info terakhir, membina menara amat memakan masa, sama seperti permainan “tower defense” biasa, jadi anda mungkin ingin mencari tempat yang selamat untuk melakukan aktiviti ini.
Setakat ini, permainan agak baik dan seronok. Sekiranya ia menarik minat anda, maka pergilah ke halaman Steam mereka untuk mendapatkan permainan, dan jangan lupa untuk semak bila tarikh ujian seterusnya sebelum pelancaran permainan.
GS Gameplay:

Jangan lupa untuk ikuti kami di TikTok!
  @gamersantaimy
Tags: AlphaKingshuntPCreviewsteamulasan


Sony memperkenalkan TV BRAVIA XR yang ‘Perfect untuk PlayStation 5!’

Sony memperkenalkan kempen ‘Perfect for PlayStation 5’ untuk TV BRAVIA XR bermodel: Z9J, A90J, A80J, X95J, X90J, yang direka khas untuk berfungsi dengan PlayStation 5 (PS5) dan menawarkan pengalaman gaming yang hebat bersama gambar dan bunyi yang mengasyikkan.

Kempen ‘Perfect for PlayStation 5’ akan membawa dua ciri eksklusif PS5 baru iaitu  Auto HDR Tone Mapping dan  Auto Genre Picture Mode yang akan tersedia melalui kemas kini perisian pada TV PS5 dan BRAVIA pada akhir Januari 2022. Setiap TV juga menyokong kadar bingkai hingga 120fps dalam resolusi 4K seperti yang ditentukan dalam HDMI 2.1 untuk permainan video yang serasi. Selain itu, dengan  input lag serendah 6.0 ms pada model X9J4, anda akan mencapai kelancaran dan ciri responsif yang luar biasa dalam game first-person shooter, game sukan dan game prestasi tinggi permainan dengan aksi segera di skrin.

Auto HDR Tone Mapping

Dengan Auto HDR Tone Mapping, tetapan HDR akan dioptimumkan serta-merta semasa anda baru menyambungkannya kepada PS5 di mana ia akan secara automatik mengenali model TV BRAVIA tertentu dan memilih tetapan HDR terbaik untuk TV dengan sewajarnya. Dengan tahap HDR Tone Mapping yang dioptimumkan mengikutspesifikasi paparan BRAVIA, anda akan melihat butiran dan warna yang penting walaupun kontras amat tinggi. Sebagai contoh, anda dapat melihat objek dengan lebih terperinci di litar Gran Turismo 7 (akan keluar pada Mac 2022) supaya anda tahu langkah apa untuk membuat seterusnya.
Auto Genre Picture Mode

TV BRAVIA XR dapat mengesan sama ada anda sedang bermain game atau menonton filem/rancangan. Dengan Auto Genre Picture Mode, TV anda secara automatik akan beralih ke  Game Mode ketika gaming, yang meminimumkan  input lag untuk membuatkan segala aksi lebih responsif, atau ke Standard Mode semasa menonton filem melalui perkhidmatan streaming atau dari cakera Ultra HD Blu-ray di PS5, yang beralih fokus kepada pemprosesan gambar bagi visual yang lebih ekspresif.
Tingkatkan pengalaman dengan produk audio Sony

TV BRAVIA XR adalah kombo terbaik untuk pelbagai produk audio Sony, seperti Sistem Teater Rumah HT-A9 atau soundbar HT-A7000 dan HT-A500010 yang bakal dilancarkan pada awal 2022. Anda boleh sambungkan produk terus ke PS5 dan alami fungsi eksklusif Auto HDR Tone Mapping dan  Auto Genre Picture Mode di TV BRAVIA XR sendiri.
Untuk maklumat lanjut mengenai kempen TV BRAVIA XR ‘Perfect for PlayStation 5’, sila lawat pautan ini.
For more on ‘Perfect for PlayStation 5’ BRAVIA XR TVs, visit this link.
Jangan lupa untuk ikuti kami di TikTok!
  @gamersantaimy
Tags: Perfect for PlayStation 5ps5SonyTV BRAVIA XR


Review Monster Hunter Rise: Sunbreak – Expansion yang berbaloi beli untuk para Hunter

Monster Hunter Rise adalah salah satu game Nintendo Switch paling popular pada tahun 2021 dan menjadi lebih popular apabila versi PC dilancarkan pada awal tahun ini. Sudah lebih setahun sejak ia dilancarkan dan rasanya majoriti telah menamatkan base game, jadi mesti ramai yang menantikan content baru dari Capcom. Kini korang tidak perlu tunggu lagi sebab expansion terbaru Sunbreak sudah tersedia di Monster Hunter Rise, yang saya akan review dalam artikel ini!

Secara ringkas, Sunbreak merupakan expansion untuk Monster Hunter Rise, sama seperti Iceborne untuk MH World yang menambah lapisan baru pada gameplay melalui misi Master Rank, siap lengkap dengan jalan cerita yang mengisahkan apa berlaku selepas penamat base game.

Sekilas pandang, expansion ini memang bagus untuk para Hunter veteran yang sudah melengkapi segalanya dalam base game. Ini memberi mereka sebab baru untuk teruskan bermain, tetapi adakah ia benar-benar bagus seperti yang disangkakan?

Selepas hampir seminggu bermain, jawapan saya adalah ya, MH Rise: Sunbreak memang bagus dan benar-benar berbaloi untuk beli (dan lebih seronok daripada base game). Nak tahu isinya? Teruskan baca review saya untuk Monster Hunter Rise: Sunbreak.
Master Rank

Quest Master Rank jauh lebih sukar daripada High dan Low. Sama seperti game Monster Hunter lama, quest Master Rank boleh dimainkan bersama rakan-rakan, jadi korang tak perlu nak progress story seorang seperti dalam base game.
Monster daripada base game kini mempunyai versi Master Rank mereka, lengkap dengan cara serangan baru, yang membuatkan mereka lebih untuk dibunuh. Sebagai contoh, Tetranodon mempunyai serangan “hentak” yang boleh ditunda, jadi ia terasa seperti kita melawan bos Elden Ring kerana musuh kini akan menunggu sehingga kita terdedah sebelum melakukan serangan sebenar.

Selain itu, monster baru yang diperkenalkan dalam Master Rank seperti Three Lords (Lunagaron, Garangolm dan Malzeno) memberi pengalaman pertarungan yang gempak dengan beberapa mekanik menarik.
Satu-satunya saya kurang suka dengan monster Master Rank adalah subspesies baru. Memandangkan Sunbreak mempunyai banyak pertarungan yang hebat dan menarik, beberapa monster seperti Blood Orange Bishaten dan Aurora Somnacanth agak membosankan kerana mereka tidak mempunyai mekanik yang unik berbanding monster lain dalam senarai.

Walaupun begitu, Capcom juga telah membawa kembali banyak monster kegemaran daripada game lama seperti Gore Magala dari Monster Hunter 4, Astalos dari Monster Hunter Generations dan Espinas dari Monster Hunter Frontier.
Ciri ‘Follower Quest’

Ini adalah ciri yang saya harap Capcom dapat masukkan ke dalam game masa depan, sama ada Monster Hunter mahupun Dragon’s Dogma, tapi apa itu Follower Quest? Follower Quest adalah misi istimewa di mana korang boleh membawa beberapa NPC khusus daripada jalan cerita dan menyelesaikan objektif itu bersama-sama. Ini sangat bagus kerana game Monster Hunter mempunyai banyak watak popular selama bertahun-tahun, dan peminat pun teringin melihat watak kegemaran mereka beraksi.
NPC ini pun bukan sekadar bot yang bodoh, sebaliknya AI (NPC) dalam Follower Quest sangat bijak bagus. Tingkah laku AI ini boleh diubahsuai jika kita mahukan rakan yang  lebih bersifat support atau ofensif. Bukan itu sahaja, jika AI ini mati, ia tidak menjejaskan ganjaran misi.

Korang juga boleh melakukan Support Survey di mana kita boleh membawa sehingga dua follower, dan mereka akan berinteraksi antara satu sama lain. Selepas makin jauh dalam game, korang juga boleh melakukan Follower Quest dengan NPC daripada base game.
Di samping itu, Rampage Quest dari Rise tidak wujud dalam Sunbreak. Korang masih perlu melakukannya dalam base game, tetapi misi ini tidak lagi wujud dalam bahagian Master Rank.
‘Weapon’ & penambahan mekanik

Dalam Sunbreak, Capcom telah menyediakan lebih banyak “alat” untuk pemain manfaatkan. Satu bahagian besar saya sedar ialah mereka membuang “Rampage Weapon’, yang dalam base game merupakan weapon tree terbaik bagi hampir setiap weapon type kerana mempunyai skill yang boleh diubahsuai.
Sebaliknya dalam Sunbreak, weapon MR mempunyai Rampage Skill. Daripada mempunyai hanya satu weapon tree yang mempunyai skill yang boleh diubah suai, kini kita boleh memilih daripada senarai skill yang banyak *tetapi* setiap weapon dihadkan oleh level dalam slot Rampage.

Secara asasnya, kita boleh mempunyai beberapa weapon dengan ‘stats’ (statistik) yang baik, tetapi mempunyai Rampage Skill yang sederhana kerana ia mempunyai level slot yang rendah *atau* kita mungkin mempunyai weapon dengan stat biasa tetapi mampu menjadi hebat kerana slot Rampage Skill.
Seterusnya, expansion ini juga telah meningkatkan sistem Silkbind secara dramatik berbanding base game. Setiap weapon mempunyai banyak cara serangan baru dengan pelbagai kesan yang berbeza-beza, seperti ‘counter’ dan ‘parry’. Lebih banyak weapon juga mempunyai skill ke arah mobiliti, yang bermaksud kita dapat mengelak dengan lebih baik tanpa perlu menyimpan weapon.
Satu faktor besar yang mengehadkan skill ini dalam base game ialah berapa banyak yang kita boleh ambil – setiap skill memakan ruang slot tertentu, jadi kita susah nak buat pilihan untuk mengenal pasti mana yang bagus mengikut playstyle.
Nasib baiklah itu bukan masalah lagi.

Dalam Sunbreak, Capcom telah menambah Switch Skill Scroll. Bayangkan korang mempunyai dua loadout berbeza untuk skill, jadi scroll ini membolehkan kita bertukar antara loadout itu dengan cepat semasa pertarungan. Sebagai contoh, sekarang saya mempunyai loadout di mana watak saya melakukan serangan pantas dan satu lagi loadout di mana dia lebih perlahan tetapi dapat menghasilkan damage yang lagi kuat.
Kandungan Endgame

Sebaik sahaja menewaskan bos terakhir, korang akhirnya akan menamatkan ‘cerita’ dan akan memulakan pengalaman Monster Hunter sebenar iaitu content end-game. Bagi mereka yang masih baru dalam francais Monster Hunter, content end-game ialah tempat di mana semua Hunter menghabiskan sebahagian besar masa mereka dalam game. Pemain biasa akan menghabiskan kira-kira 30-40 jam hanya untuk jalan cerita utama dan apabila selesai, tanpa sedar mereka telah bermain selama beratus-ratus, malah beribu-ribu jam.
*AMARAN! SPOILER DI BAWAH*
Jadi, apakah content end-game yang boleh dilakukan dalam Sunbreak? Pertama, terdapat lebih banyak Urgent Quest yang kita masih perlu lakukan khususnya pada MR10, MR20, MR30, MR50, MR70 dan MR100. Anda perlu mengalahkan Afflicted Arzuros, Wind Serpent Ibushi, Narwa the Allmother, Furious Rajang, Crimson Glow Valstrax dan Scorned Magnamalo dalam urutan itu.
Satu-satunya cara untuk meningkatkan MR adalah dengan pergi memburu dan menyelesaikan Urgent Quest untuk unlock level cap MR. Misi terbaik untuk grinding MR ialah ‘bertarung bos terakhir’ atau 6★ MR Quest “Unbridled Mayhem ” yang mengharuskan kita berlawan dengan Tigrex, Gore Magala, Astalos dan Magnamalo dalam Arena.
Selain daripada review Monster Hunter Rise: Sunbreak ini, saya juga menyediakan panduan untuk cara-cara naik MR dengan lebih pantas di sini.

Semasa grinding MR, beberapa ‘Afflicted Monster’ juga boleh dikalahkan. Afflicted Monster atau Anomaly Quest adalah versi monster yang lebih agresif dan lebih kuat serta boleh mengenakan Bloodblight yang mengurangkan kesan healing item. Kita tidak boleh menangkap Afflicted Monster dan perlu membunuhnya seperti Elder Dragon atau Apex Monster.
Dengan menewaskan Afflicted Monster, ia akan menjatuhkan material istimewa untuk decoration dan upgrade bagi senjata. Outfit Voucher+ juga hanya boleh didapati melalui Afflicted Monster, dan digunakan untuk Layered Armour (Master Rank). Korang akan unlock lebih banyak Anomaly Quest apabila mencapai MR yang lebih tinggi.
Pendapat

Sesiapa yang bermain Monster Hunter Rise pasti seronok dengan apa yang ditawarkan dalam Sunbreak. Perkara-perkara hebat dalam base game digandakan seperti lebih banyak skill, monster yang menawarkan pertarungan lebih seronok, end-game yang lebih lama dan juga content yang memuaskan pemain veteran.
Walaupun monster baru tak banyak, pemilihan monster yang dibawa balik ke dalam Sunbreak cukup memuaskan bagi memastikan setiap pertarungan unik dan seronok.
Satu aduan saya dengan end-game grind dalam Sunbreak adalah sama seperti base game dan mana-mana game Monster Hunter – korang hanya akan farm level sampai unlock checkpoint baru. Ini bukan masalah besar sebab game Monster Hunter lama pun buat perkara yang sama. Macam mana pun, saya harap untuk game Monster Hunter akan datang – Capcom dapat mengubah end-game mereka untuk sesuatu yang lebih inovatif seperti Monster Hunter World: Iceborne dengan penambahan Guiding Lands.
Maka, tamatlah review kami untuk Monster Hunter Rise: Sunbreak. Untuk segala liputan kami termasuk panduan lengkap untuk naik MR, sila tekan pautan ini.
 Muat turun di sini

Monster Hunter RisePublisher: CapcomRelease Date: 2021-03-26Nintendo Switch
Monster Hunter Rise adalah permainan video permainan peranan yang akan datang dalam siri Monster Hunter, yang dikembangkan dan dihasilkan oleh Capcom untuk Nintendo Switch. Ia akan dikeluarkan pada 26 Mac 2021.

Jangan lupa untuk ikuti kami di TikTok!
  @gamersantaimy
Tags: Monster Hunter RiseMonster Hunter Rise: Sunbreakreview


Pikachu Terkejut VS Sasuke Dicekik: Meme anime mana yang memenangi 2019?

“Meme” diwujudkan untuk membuat kita ketawa, dan ia kini menjadi sesuatu yang bermakna kepada orang ramai, serta menjadi sebahagian daripada komunikasi antara masyarakat. 2019 memaparkan “meme anime” seorang budak emo sedang dicekik dan seorang makhluk aneh yang kelihatan terkejut.

Amat mengejutkan, “meme Sasuke dicekik” dan “Pikachu terkejut” masih digunakan sehingga hari ini. Mereka berjaya bertahan kerana kelucuan dan betapa praktikal kedua-dua “meme” ini dalam mana-mana situasi. Satu soalan sahaja yang timbil! “Meme anime ” manakah yang benar-benar memerintah tahun 2019?

Sasuke Dicekik

before the year ends i just wanna remind everyone that choke sasuke was the first meme of 2019. a win for the anime community pic.twitter.com/FSgtZ4tNJP
— 🌸 ceo of diarrhea (@nezushipls) December 13, 2019

Macam-macam “meme” lucu keluar pada penghujung 2018, tetapi “meme Sasuke dicekik” masih berjaya menjadi antara “meme” paling popular pada awal tahun 2019. Meme ini berasal dari episod 85 dari anime Naruto, di mana Uchiha Sasuke sedang dicekik oleh abangnya, Uchiha Itachi, dan digelar lemah. Adegan ikonik ini kemudiannya diparodikan dalam tweet yang kini sudah dipadamkan pada 13 Januari (boleh lihat meme ini di bawah). Tweet tersebut telah buang Itachi dari adegan, dan menggunakan format multi-image di Twitter, pengguna itu menggantikan Itachi dengan kucing oren gebu. Ini membawa kepada pelbagai meme yang melibat Sasuke dicekik oleh pelbagai individu atau haiwan.

Pikachu Terkejut

“Meme Pikachu terkejut” adalah salah satu idea yang paling hebat dan mudah dan sebenarnya telah wujud pada tahun 2018. Sama seperti “meme Sasuke“, “Pikachu terkejut” adalah screenshot daripada anime. Khususnya, episod berjudul “Bulbasaur and the Mysterious Village.” Meme yang berasal dari Tumblr ini mewakili saat muka sesorang sedang terkejut tetapi perkara yang ingin disampaikan tidak begitu hebat pun. Meme ini dimuat naik di dalam internet, dan terus mendapat populariti untuk sifat kesederhanaannya dan praktikal.

Kesimpulan
“Meme Sasuke dicekik” memuncak populariti sebelum akhirnya mati. Kebanyakan meme mengikuti proses yang sama. Walau bagaimanapun, menurut Google Trends, “meme Pikachu terkejut” masih popular sehingga hari ini – satu pencapaian yang mustahil untuk meme biasa. Sekiranya ini adalah perlawanan perlawanan sebenar, memang jelas bahawa Pikachu telah menewaskan Sasuke.

Jangan lupa untuk ikuti kami di TikTok!
  @gamersantaimy
Tags: 2019animememepikachusasuke


Smurfs Kart akan dilancarkan pada hujung tahun 2022 di Nintendo Switch!

Jika dengar sahaja perkataan “Smurf”, hampir semua orang akan ingat makhluk biru kecil yang memakai seluar dan topi sahaja. Seiring dengan Hari Smurf dunia, Microids dan IMPS akan melancarkan game baru yang bertajuk Smurfs Kart pada hujung tahun di Nintendo Switch.

Dibangunkan oleh Eden Games, ia merupakan game racing yang berdasarkan dunia Smurf dengan memperkenalkan reka bentuk dunia comel. Reka bentuk watak yang diambil 100% daripada filem Smurf nampak sangat sesuai dan cantik.

Bukan setakat itu sahaja, reka bentuk kereta, ability dan power-up semuanya diinspirasikan daripada dunia Smurf. Main game ini senang saja. Pilih watak Smurf kegemaran dan lumba bersama pemain lain.

Dengan mempunyai pelbagai watak yang disediakan, mereka akan mempunyai kereta dan ability unik yang berbeza. Jadi, setiap watak mempunyai kelebihan masing-masing. Yang seronoknya game ini, anda boleh gunakan jalan potong dan item yang disediakan untuk menyerang musuh.

Memandangkan ianya adalah game keluarga, anda boleh bermain bersama keluarga sehingga empat orang pemain. Mereka akan menggunakan lokal multiplayer di mana paparan game akan dibagikan sehingga empat paparan jika dimainkan seramai empat orang.
Selain memainkan bersama keluarga ataupun kawan, sudah pasti game ini akan membenarkan anda bermain secara berseorang dan berlumba bersama pemain lain.

Buat masa sekarang tidak banyak maklumat yang diberikan oleh mereka. Namun, Microids dan IMPS akan kongsikan lebih banyak maklumat pada masa akan datang. Smurfs Kart dijadualkan akan keluar pada hujung tahun 2022 di Nintendo Switch sahaja. Malangnya game ini tidak dikeluarkan pada platform PS, Xbox dan PC.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: Smurfs Kart


[PS Showcase 2021] Tiny Tina’s Wonderlands gameplay trailer didedahkan!

Gearbox Software secara rasmi mendedahkan pandangan pertama permainan untuk Tiny Tina’s Wonderlands di PlayStation Showcase. Matt Cox, Director kreatif Gearbox berkata:

Ini merupakan tonggak pasukan kami dan ini hanyalah permulaan! Membangunkan dunia yang wujud dengan Tiny Tina dalam fikiran, memberi kami lesen untuk membina banyak idea liar dan meneroka cara-cara gila untuk membengkokkan peraturan fantasi tradisional sambil mencampurkannya dengan yang klasik. Hasilnya adalah pengembaraan yang penuh dengan keajaiban, dan senjata berkuasa tinggi, dan kami mempunyai banyak lagi benda untuk ditunjukkan sebelum permainan dilancarkan pada 25 Mac 2022. Untuk masa ini, mari kita selami trailer ini.

Trailer bermula dengan Tiny Tina menyambut anda ke dunia fantasi baru di tengah-tengah ancaman Dragon Lord. Penjahat zalim yang obses untuk memerintah semua Wonderlands, dan Tiny Tina adalah seorang yang akan menunjukkan anda tempat itu walaupun dia kadang-kadang mengubah dunia itu dengan cepat.

RelatedPosts

Muat turun Pokemon Sleep sekarang! Kini tersedia untuk mobile di Malaysia!

Barbie Review — Aura Seronok yang Menyerlah & Riang di Sebalik Krisis Kehidupan!

Ryu Ga Gotoku Studio bincang masa depan francais Yakuza/Like a Dragon & kisah cinta Kazuma Kiryu [Interview]

Rakaman itu penuh dengan gambar untuk berhenti sebentar dan memberikan pandangan kedua, termasuk beberapa tetapan epik yang akan anda mainkan, dari kota-kota megah hingga hutan cendawan, kubu pertahanan, dan banyak lagi. Dunia ini adalah dunia fantasi yang liar, jadi kita dapat membiarkan imaginasi kita juga menjadi liar. Anda juga dapat melihat sekilas Overworld di trailer.

Semasa usaha epik anda untuk mengalahkan Dragon Lord, anda akan menemui pelbagai jenis raksasa, dari kerangka bercakap hingga jerung darat hingga bos kolosal. Trailer menunjukkan senjata luar biasa yang akan anda miliki, dengan spell yang dahsyat, senjata yang kuat, senjata jarak dekat, dan kemahiran unik dalam pertempuran first person ini. Kami ingin anda meneroka dan mencuba pelbagai cara untuk menggunakan tenaga api anda.

Trailer hari ini mengetengahkan perkara penting untuk pengalaman Tiny Tina’s Wonderlands: mencipta wira anda sendiri. Kami akan mempunyai lebih banyak perkara untuk berkongsi mengenai perkara ini di masa hadapan, tetapi kami telah membina sistem multikelas yang membolehkan anda mencampurkan dan memadankan skill tree watak yang unik, semuanya dengan kemampuan hebat mereka sendiri. Anda juga boleh menyesuaikan penampilan dan suara pemain anda. Anda boleh melakukan semua ini secara solo atau coop dengan tiga hingga empat orang rakan.
Tiny Tina’s Wonderland akan dilancarkan di seluruh dunia pada 25 Mac 2022, dan kami tidak sabar untuk berkongsi lebih banyak maklumat dengan anda pada masa hadapan.
Sumber: PlayStation Blog
Jangan lupa untuk ikuti kami di TikTok!
  @gamersantaimy
Tags: BorderlandsGearboxPlayStation Showcase 2021Tiny Tina's Wonderlands


“Save who you can save” HBO keluarkan trailer pertama The Last of Us

Bersama-sama dengan sambutan The Last of Us tahunan, HBO baru sahaja mengeluarkan teaser pertama bagi siri TV live-action The Last of Us yang berkemungkinan akan ditayangkan pada tahun 2023.

The Last of Us adalah siri TV yang diadaptasikan daripada game yang bertajuk sama. Diumumkan pada tahun 2020, ia berlaku pada 20 tahun selepas spesies  “cordyceps fungus” menjangkiti manusia sekali gus mengubah mereka menjadi zombie.

Buat masa sekarang, banyak yang masih dimaklumkan kepada khalayak ramai tentang jalan penceritaannya. Hal ini kerana, Neil Druckman, pencipta siri The Last of Us mengatakan yang ianya tidak akan sama dengan game kerana ia lebih memfokuskan kepada drama pada setiap watak daripada adegan aksi.

Dalam teaser tersebut, terdapat banyak adegan yang kelihatan sama seperti di dalam game pertama termasuk pembukaan game yang huru-hara dan kawasan yang terletak di sekitar bangunan yang tinggi. Apa yang lebih menarik adalah terdapat juga bahagian yang diilhamkan daripada DLC Left Behind.
Seperti yang kita lihat dalam teaser tersebut, Bella Ramsey akan memainkan watak Ellie, Pedro Pascal sebagai Joel, Anna Torv sebagai Tess, Merle Dandridge sebagai Marlene, Gabriel Luna sebagai Tommy dan ramai lagi.

Kalau korang nak tahu, The Last of Us game mengisahkan dalam tamadun musnah di mana mangsa terselamat yang dijangkiti, Joel, seorang protagonis yang letih, diupah untuk menyeludup Ellie yang berusia 14 tahun keluar dari zon kuarantin tentera. Walau bagaimanapun, apa yang bermula sebagai pekerjaan kecil tidak lama lagi berubah menjadi perjalanan merentas desa yang kejam.

The Last of Us Part 1 Remake telah pun keluar pada 2 September 2022 secara eksklusif di PS5. Saya juga ingin mengingatkan anda bahawa siri TV yang diadaptasikan oleh HBO iaitu The Last of Us masih tidak mempunyai tarikh tayangan kekal dan besar kemungkinan akan mula ditayangkan pada tahun 2023.
Ikuti Gamer Santai untuk mendapatkan lebih banyak berita menarik mengenai game, anime, teknologi dan banyak lagi daripada kami.
Jangan lupa untuk ikuti kami di TikTok!
  @gamersantaimy
Tags: HBOThe Last of UsThe Last of Us HBO


NieR Replicant ver.1.22474487139 .. mendedahkan barang bonus untuk mereka yang pra-pesan!

Hari ini, SQUARE ENIX CO., LTD. dengan sukacitanya mendedahkan info untuk barang digital bonus bagi mereka yang membuat pembelian awal untuk NieR Replicant ver.1.122474487139… di PlayStation®4, Xbox One, dan PC Steam.

PlayStation 4 (digital)

Pra-pesan/beli versi digital permainan sebelum 31 Mei 2021 di PlayStation™ Store, atau pra-pesan/beli versi fizikal untuk menerima kod muat turun bonus NieR Replicant ver.1.22474487139… bagi barang digital di bawah:

Tema Dinamik PS4
Set Avatar
Runut bunyi mini

Storan luaran USB diperlukan untuk runut bunyi mini.

Berikut adalah tiga lagu yang termasuk dalam “Weiss Edition” Disc 1 dari “Lunar Tear Edition” iaitu: “Kainé”, “Song of the Ancients”, dan “Hills of Radiant Wind”.
Pra-pesan versi digital PS4 di SINI!
PlayStation 4 (fizikal)

Pra-pesan versi fizikal permainan dan terima kad tarot asli “The Fool” dengan motif “Protagonis” (muda). Hubungi pengedar sah yang berhampiran dengan anda untuk edisi fizikal ini.
Xbox One (digital)
Pra-pesan versi digital Xbox One dan terima Mini Soundtrack (tiga trek yang disenaraikan di atas). Item bonus akan tersedia untuk dimuat turun di aplikasi muzik Xbox One bermula 8PM, 22 April 2021.
Pra-pesan versi digital Xbox One di SINI!
Steam (digital)
Pra-pesan versi digital Steam dan terima runut bunyi mini (tiga lagu yang disenaraikan di atas) dan koleksi wallpaper untuk PC. Reka bentuk wallpaper akan tersedia kemudian hari.
Pra-pesan versi digital Steam di SINI!
Untuk segala liputan kami tentang NieR Replicant ver.1.122474487139…, sila tekan pautan ini.
 Beli di sini

NieR Replicant ver.1.22474487139...Publisher: Square EnixRelease Date TBCMicrosoft Windows, PlayStation 4, Xbox One
NieR Replicant ™ ver.1.22474487139 ... Prekuel NieR: Automata yang dinaik taraf. Seorang pemuda yang baik bersekongkol dengan Grimoire Weiss, sebuah buku percakapan yang aneh, untuk mencari "Ayat-ayat yang dimeteraikan" untuk menyelamatkan saudaranya Yonah, yang jatuh sakit pada Black Scrawl. 23 Apr 2021

Jangan lupa untuk ikuti kami di TikTok!
  @gamersantaimy
Tags: NieR ReplicantNieR Replicant ver.1.122474487139…PCpra-pesanPre-OrderPS4steamXbox One


Pokemon GO versi Keagamaan?

Untuk pengetahuan korang, Pokémon GO pernah disalin sebelum ni, dan macam-macam jenis GO yang di keluarkan  – tetapi tidak pernah seperti ini. Follow JC GO adalah Pokemon GO versi Keagamaan Kristian, mission korang kena jalan dan kena jumpa nama-nama orang dalam buku Bible seperti Matthew dan lain-lain.

JC GO ni takkan ada team macam “Team Valor” ataupun battle dalam Pokemon Go, Game ni telah dibuat oleh Vatican tu sendiri! Yup, tempat Vatican tu. Vatican yang mencadangkan JC GO tu yang dikatakan “Boleh menyebarkan agama Kristian lebih meluas.” Korang boleh berjumpa “Biblical Bros” untuk berikan soalan dan travel sekali dalam JC GO.

Then, korang boleh pula menjejaki jalan korang sebelum ni dan mengambil barang-barang yang membolehkan korang makan, minum dan berdoa untuk meningkatkan tahap permainan dalam setiap statistik dalam game ni. Game ni juga ada bahagian Derma untuk korang derma kepada orang-orang yang memerlukannya. Game apa yang pernah kena copy dengan Pokemon GO? Jurassic Park dan The Walking Dead.
Weird Flex, but ok.
Jangan lupa untuk ikuti kami di TikTok!
  @gamersantaimy
Tags: JC GOPokemon GOreligion gamevacticanvatican


Fakta! Ini adalah sebab kenapa Maito Gai tidak menggunakan Ninjutsunya!

Kebanyakan manga dan anime mempunyai satu atau dua watak yang agak ganjil dan lain daripada yang lain. Dalam siri Naruto yang seperti ramai tahu, salah satu watak tersebut dalah Maito Gai (Guy) dan anak muridnya Rock Lee. Kita tahu hampir semua watak didalam siri Naruto menunjukan hampir semua watak ada Ninjutsu serta ada yang mempunyai pengecualian. Seperti Guy yang sangat-sangat jarang menggunakan Ninjutsunya dan ianya bukan kerana Guy tidak dapat menggunakannya, sebaliknya dia yang memilih untuk tidak menggunakannya. Jangan kata tidak ada alasan untuk jawapan tersebut.. Nak tahu? Jom sambung baca!

Psssttt…Singgah baca Fakta yang mungkin anda tidak tahu mengenai Naruto juga~
Sejak dari kecil, Guy memang dikenali dengan tidak mampu menggunakan ninjutsu dan sifatnya itu diwarisi oleh bapanya Maito Dai. Dai menghabiskan seluruh kehidupannya sebagai genin kerana dia tidak dapat masuk ke akademi akibat tidak mempunyai kemampuan menggunakan Ninjutsu dan Guy hampir mendapati dirinya berada dalam situasi yang sama. Tetapi dengan kata-kata semangat ayahnya Guy meneruskan apa yang diinginkannya dan memasuki akademi ninja.

Prestasi Guy di akademi ninja adalah sederhana, menampilkan kemahiran yang serba sedikit untuk ninjutsu dan genjutsu. Chakranya pula telah dipastikan adalah Api dan Kilat. Walau bagaimanapun, Guy terus berusaha mengidolakan bapanya yang hebat dalam kombat menggunakan tangan dan Guy melatih dirinya untuk menjadi salah satu Taijutsu terhebat di Konoha .

Pada awal siri Naruto, Guy dah nampak sifat menarik yang ditampilkan oleh anak muridnya Rock Lee iaitu dia tidak mempunyai kemampuan untuk menggunakan chakra atau menjadi ninja. Untungnya Lee, Guy sangat berempati dan menerima untuk melatihnya menjadi pengguna Taijutsu yang baik. Kalau anda memang fanatik siri Naruto, anda pasti tahu bertapa akrabnya hubungan Guy dan anak murudnya si Lee ini. Ini termasuk dengan watak, cara dan rasa yang sama bukan sekadar dalam pertarungan, juga pada rasa humor dan fesyen yang serupa.

Walaupun nampak macam biasa-biasa Guy ini dan ada episod yang membuat adegan pelik-pelik, dia sebenarnya bukan boleh dipandang rendah macam tu je, sebab Guy membuktikan dia dapat menggunakan ninjutsu sampai batas tertentu seperti dengan membuat jutsu summoning dimana jutsu ini memerlukan penggunanya menggunakan chakra yang kuat untuk memanggil binatang yang besar dan dia memanggil Ningame. Oleh kerana tidak semua shinobi di alam semesta Naruto memiliki jutsu ini, ini menunjukkan Guy bukanlah boleh dipandang sebelah mata dari shinobi level chunin yang biasa-biasa.

Namun, alasan sebenar Guy menolak untuk terus menggunakan serangan berasaskan ninjutsu mungkin tidak semestinya kerana dia mempunyai kemahiran ninjutsu atau genjutsu yang lemah. Sekiranya anda kembali ke bahagian awal siri Naruto, Guy membandingkan dirinya dengan Lee yang menyedihkan dan berjanji untuk menjadikannya shinobi yang sangat kuat walaupun yang terakhir kekurangan chakra. Akibatnya, seseorang dapat menafsirkan bahawa Guy memutuskan untuk tidak menggunakan serangan berdasarkan ninjutsu dalam pertempuran kerana anak murid kesayangannya. Sebagai penggantinya, dia ingin menunjukkan jalan yang baik dan memimpin pelajarnya dengan penuh teladan. Dia mencapainya dengan bertarung tanpa ninjutsu sehingga menunjukkan kepada muridnya agar tidak patah semangat.

Keputusan Guy mungkin serba sedikit ada mempengaruhi hasil konfrontasinya kerana dia tidaklah “perfect” didalam ninjutsu. Tetapi pada masa yang sama, jika dia terus menggunakan ninjutsunya, Guy kemungkinan besar akan menjadi lebih kuat dan digeruni. Tetapi sayangnya dia mengorbankan peluang ini untuk anak murid kesayangannya Lee. Lee juga sentiasa memberi reaksi psitif terhadap tingkah laku mentornya hingga menjadikan Guy ibarat contoh terbaik untuknya. Dia sangat memuja Guy, malah dia sampai menangis ketika Guy membuka Hachimon [Eight Gate] untuk melawan Rikudō Sennin [Sage of Six Paths] Madara.

Kelemahan Guy dalam ninjutsu tidak menunjukkan bahawa dia sama sekali tidak dapat menggunakannya. Dia lebih suka memilih untuk tidak menggunakan ninjutsu sebagai cara untuk menunjukkan Rock Lee bahawa dia boleh menjadi ninja yang hebat dengan hanya bekerja cukup keras.
Apa pendapat anda semua dengan pilihan Maito Gai? Bernas tak bernas pilihannya itu? Okay, pada anda yang nak tahu selebihnya mengenai siri-siri dan game Naruto, jangan lupa singgah link ini. Chaw!
Jangan lupa untuk ikuti kami di TikTok!
  @gamersantaimy
Tags: FaktaFandomGUY NarutoGUY|Maito GaiMIGHT GUYnaruto


Bermain dengan ruang dan masa di Outriders bermula hari ini!

Permainan Outriders telah dilancarkan bermula hari ini, tetapi pelepasannya agak berbeza dari permainan utama yang lain kerana ianya bergantung kepada platform dan lokasi pengguna. Pasukan Outriders menyatakan pelepasan masa yang unik ini memastikan pemain dapat menyokong permainan sekiranya timbul masalah pada hari pelancaran.

Bagi pengguna Xbox dan PlayStation, anda boleh memulakan permainan pada 12 tengah malam 1 April, kecuali Amerika Syarikat yang sudah bermula sejak 9 malam 31 Mac. Manakala bagi pemain PC dan Stadia pula sudah boleh mula bermain Outriders bermula 1 April juga. Jadi, sebahagian peminat telah mula bermain Outriders lebih awal berbanding yang lain, tetapi pastinya semua pemain dapat memulakan permainan bermula hari ini.

Selain itu, Microsoft memberi kejutan dengan mendedahkan Outriders akan didatangkan ke Game Pass. Menarik lagi, Square Enix dan Microsoft telah mengesahkan permainan ini telah dilancarkan sekali dengan perkhidmatan tersebut. Pelanggan Game Pass akan dapat memulakan permainan sebaik sahaja ia tersedia di platform Xbox. Tapi perlu diingatkan, tarikh pelepasan yang tepat bergantung pada platform dan lokasi yang anda mainkan Outriders melalui Game Pass.
Tambahan pula, kemajuan yang anda buat di demo Outriders akan diterapkan di permainan penuh. Demo ini terdiri dari bab pertama permainan, jadi apa saja kemajuan yang telah anda buat dalam bab tersebut akan hadir dalam permainan penuh termasuk level dan peralatan. Semestinya anda perlu memainkan Outriders pada profil yang sama anda gunakan semasa di demo, dan tidak dapat meneruskan kemajuan jika dari platform lain.
Saksikan trailer pelancaran bagi permainan Outriders. Jangan lepaskan peluang anda untuk menjadi yang terawal bermain permainan terhebat bagi tahun 2021. Dapatkan Outriders bermula hari ini di laman web mereka sekarang!

OutridersPublisher: Square EnixRelease Date: 2021-04-01Microsoft Windows, PlayStation 4, PlayStation 5, Xbox One, Xbox Series X|S
Outriders adalah penembak orang ketiga yang akan datang yang dikembangkan oleh People Can Fly dan diterbitkan oleh Square Enix. Ini akan dirilis pada 1 April 2021 untuk Microsoft Windows, PlayStation 4, PlayStation 5, Xbox One, Xbox Series X / S. Ia juga akan dilancarkan di Stadia pada 2021.

Jangan lupa untuk ikuti kami di TikTok!
  @gamersantaimy
Tags: OutridersPCPS4ps5square enixxboxXbox Series


《Clash of Clans》Tahun Arnab TVC Promosi Animasi Mendedah, Kulit yang Terhad Masa dan Adegan Menampil dengan Kejutan!

Menjelang Tahun Baru Arnab, 《Clash of Clans》dilancarkan oleh pengilang terkenal Supercell Finland, sampai sampai untuk mengucap selamat tinggal kepada yang lama dan menyambut yang baru, banyak kandungan terhad tahun baru cina dan kebajikan terhad dilancarkan.《Clash of Clans》yang sentiasa mementingkan pasaran Asia, kali ini telah membawa banyak kandungan yang mengutamakan zodiak cina “arnab” , bersama-sama menyambut Tahun Baru Cina Arnab dengan para pemain!

Dua tahun yang lepas, 《Clash of Clans》melancarkan video promosi yang bertema “Pasar Tahun Baru Cina” dan “Tembok Besar” berturut-turut masa tempoh Tahun Baru Cina, bergabung dengan kandungan untuk tahun baru dalam permainan, telah meninggalkan imej yang mendalam kepada semua orang. Tahun Baru Cina Arnab, 《Clash of Clans》 sekali lagi membawa promosi video animasi yang menarik khas untuk tahun baru cina!

Dengan tema “Semoga Arnab Bersamamu” (May the rabbit with you) sebagai video promosi, membenarkan ahli sihir dalam permainan dengan kawannya — arnab masuk ke pentas wayang kulit yang fantasi, mempamerkan persembahan yang bergabung dengan “tahun arnab”, wayang kulit dan unsur-unsur budaya tradisional di hadapan semua orang, ini seterusnya membawa persembahan tahun baru cina yang gemilang!

Wayang Kulit Tradisional Bermain Helah Yang Baru
Promosi video animasi《Clash of Clans》Tahun Baru Cina Arnab ini bermula dengan Clash 3D yang dikenali semua orang, “Magic Theatre” yang dilancarkan pada Tahun Baru Cina Arnab sebagai adegan. Ahli sihir membuat pertunjukan sihir di atas pentas, memanggil rakannya — arnab. Dalam masa sepuluh tahun yang lepas, sama ada di medan perang atau masa persembahan, arnab kecil ini sentiasa di sisi ahli sihir. Di atas pentas Tahun Baru Cina Arnab, persembahan ahli sihir mesti tidak boleh kekurangan arnab. Arnab melompat pantas ke atas tirai selepas muncul, video promosi bertukar dari 3D ke 2D, persembahan penuh dengan sihir bermula!

Wayang kulit yang fantasi lagi seronok, penonton mengikut ahli sihir dan arnab masuk ke dunia fantasi — Mereka melalui setiap adegan, rasa kepuasan sebab dapat kekal rapat dengan wayang kulit dan budaya tradisional Cina, penonton brasa sangat menakjub tentang semua ini.

Selepas pengembaran yang bersihir, ahli sihir dan arnab akhirnya kembali ke pentas, tetapi cahaya dan bayang-bayang di belakang pentas tidak hilang, watak utama video promosi — Lunar Queen akhirnya menampil.

Dengan perkenalan persembahan tahun baru dari ahli sihir, gabungan dua unsur arnab dan wayang kulit fokus dengan suasana perayaan, akhirnya membawa keluar kulit pemimpin Lunar Queen《Clash of Clans》yang baru dilancar selepas melengkapkan cerita. Selain dengan konsep animasi 3D yang selalu dipakai, kali ini《Clash of Clans》mempamerkan video promosi tahun baru melalui wayang kulit yang sentiasa diterima dalam budaya cina, bukan sahaja helah baru, juga sekali lagi menunjukkan keikhlasan Supercell dan pasukan《Clash of Clans》kepada para pemain.

Adegan Tahun Baru Arnab yang Baru, Kulit Yang Terhad Menampil!
Sejak 2020,《Clash of Clans》akan mengeluarkan kulit terhad dalam tempoh Tahun Baru Cina. Tahun 2022, pasukan《Clash of Clans》pertama kali menggabungkan kulit terhad tahun baru dengan zodiak cina, dengan mengeluarkan kulit Raja Harimau (Tiger King) pada tahun harimau. Menjelang Tahun Baru Cina Arnab 2023, penampilan Lunar Queen dengan kejutan tentulah menjadi watak utama dalam video promosi!

Imej Lunar Queen mengekalkan ciri-ciri comel dan nakal dalam hati semua, pelarasan dengan gabungan Ratu Pemanah yang kuat serangan, sementara mencapai keseimbangan yang maksimum membuat kulit tahun baru Lunar Queen mempunyai gaya tarikan yang istimewa.
Adegan utama Magic Theatre dalam video promosi, juga merupakan adegan kampung tertentu Tahun Baru Cina Arnab! Adegan tersebut berasas dengan warna merah sebagai warna asas bangunan, di samping menggunakan tanglung sebagai sumber cahaya, penuh dengan suasana perayaan. Dalam atas kanan adegan pentas wayang kulit, sama dengan pentas dalam video promosi, potongan bayang arnab kecil, membuatkan kita penuh dengan rasa ingin tahu dan menanti-nanti.

Selain kulit terhad tahun baru dan adegan kampung, ganjaran muktamad token emas bulan Januari — Jaguh Pahlawan, juga salah satu kulit pahlawan yang penuh dengan konsep cina.

Kulit versi ini lebih kurang dengan kulit pahlawan tahun baru cina siri yang sebelumnya, untuk pemain yang gemar mengumpul kulit, ini mestilah kulit yang harus dimiliki.
Selain ini, Rabbit Lantern yang muncul dalam video promosi akan muncul dalam permainan sebagai penghalang, patung hiasan berbentuk “The Wizard conjures his rabbit” juga akan dilancarkan dalam permainan. Semua kejutan ini penuh keihklasan dari pasukan《Clash ofClans》kepada para pemain!

Semua kulit pahlawan, adegan kampung dan patung hiasan yang disebut di atas, akan dilancarkan atas talian dalam tempoh Tahun Baru Cina, para pemain boleh memiliki melalui pembelian terus atau menyelesaikan misi. Kalau anda juga pemain setia《Clash of Clans》, janganlah melepas kepeluangan ini!
Sebagai permainan atas talian telefon bimbit yang lebih daripada 10 tahun, 《Clash of Clans》 sentiasa popular di seluruh dunia, pencapaian ini berpunca dari cara permainan yang cemerlang, dan juga kerana pasukan permainan sentiasa mengeluarkan kandungan yang baru secara berturut-turut tahun. Tahun Baru Cina juga merupakan perayaan yang penting di Malaysia.《Clash of Clans》secara berterusan membawa kandungan baru untuk Tahun Baru Cina, pada masa yang sama juga mempromosi kandungan ini kepada pemain di negara dan wilayah lain. Bagi pemain, bukankah ini hadiah eksklusif yang berharga pada Tahun Baru?
 Muat turun di sini

Clash of ClansPublisher: SupercellDeveloper: SupercellRelease Date: 2012-08-02Android, iOS
Clash of Clans adalah permainan video strategi mudah alih freemium yang dikembangkan dan diterbitkan oleh pembangun permainan Finland Supercell. Permainan ini dilancarkan untuk platform iOS pada 2 Ogos 2012, dan di Google Play untuk Android pada 7 Oktober 2013.

Jangan lupa untuk ikuti kami di TikTok!
  @gamersantaimy
Tags: AndroidClash of ClansMobile


Cygames: “Kami ingin menunjukkan keseronokan game console kepada pengguna smartphone!”

Di majalah PlayStation Official isu 162, penerbit dan developer Jepun Cygames telah ditemu bual. Di situ, pengarah Tetsuya Fukuhara membincangkan Granblue Fantasy Project Re:Link, judul seterusnya di dalam francais Granblue Fantasy yang bakal keluar di pelantar console selepas menikmati kejayaan yang hebat di peranti mobile.

Menurut kata-kata Fukuhara, matlamat utama adalah untuk menunjukkan keseronokan console gaming kepada mereka yang membesar dengan bermain game pada peranti mobile seperti smartphone.

Pasaran game console Jepun agak teruk buat masa ini, dan hanya beberapa developer sahaja yang mampu mencipta judul AAA. Kami ingin tunjuk keseronokan game console kepada pengguna smartphone yang tidak membesar dengan console gaming, dan pada masa yang sama, menarik minat para gamer console yang tidak selalu bermain game di smartphone mereka. Idea besarnya ialah dengan membawa game mobile ke pelantar console, kami boleh mencampurkan dua perkara tersebut menjadi satu komuniti gaming yang besar.
Kami ingin mengembalikan hari kegemilangan gaming semasa kami kecil tetapi diubah suai untuk adaptasi masa kini. Relink dan Versus kini direka dengan mindset itu. Kami akan bekerja keras untuk mencipta judul yang membuat hati para gamer berdebar dengan keseronokan! Harap kamu semua nantikannya.
Fukuhara juga membincangkan masalah-masalah yang dihadapi oleh pasukan development apabila memindahkan seni reka dan senarai watak daripada mobile ke console di Granblue Fantasy Relink, game action RPG yang juga dibangunkan bersama PlatinumGames untuk waktu seketika.

Granblue Fantasy: Relink dijangka akan keluar di PlayStation 4 dan kemungkinan PC melalui Steam, tetapi masih tiada tarikh keluaran rasmi buat masa ini. Selain itu, game fighting 2.5D Granblue Fantasy Versus (dibangunkan oleh Arc Syste Works) bakal keluar di PlayStation 4 pada hujung tahun ini, dan jika korang berminat, korang boleh cuba apply untuk mencuba Closed Beta mereka.
Sumber – WCCFTech
Jangan lupa untuk ikuti kami di TikTok!
  @gamersantaimy
Tags: granblue fantasyPCPS4Re:LinkVersus


Secretlab Titan EVO 2022 tampil dengan koleksi Naruto Shippuden, kerusi anime eksklusif!

Berita tergempar untuk peminat anime kerana Secretlab dengan kerjasama VIZ Media telah mengumumkan “Secretlab Naruto Shippuden Collection, yang dicipta khas untuk kerusi Titan EVO 2022! Sepatutnya dilancarkan pada 10 Oktober (hari lahir Naruto Uzumaki) dan sempena ulang tahun ke-20 siri anime, koleksi ini memang tidak boleh dilepaskan oleh mana-mana peminat Naruto.

Untuk koleksi premium ini, Secretlab membawakan pengalaman ergonomik terkenal mereka kepada peminat anime di seluruh dunia. Tersedia dalam saiz S, R dan XL, Koleksi Naruto Shippuden menggabungkan ciri-ciri canggih Secretlab TITAN Evo 2022 yang dilengkapi dengan fabrik Secretlab SoftWeave Plus bersama visual/elemen daripada francais Naruto.

Secretlab TITAN Evo 2022 Naruto Edition

Diinspirasikan oleh watak utama siri, Secretlab TITAN Evo 2022 Naruto Edition dihiasi warna oren, hitam dan putih yang menandakan warna ikonik wira kita semasa Shippuden.
Bukan itu sahaja, kerusi ini juga mempunyai tanda Hakke no Fūin Shiki di belakang, iaitu sumpahan Musang Ekor Sembilan aka Kyubi di dalam Naruto.
Magatama di sisi kerusi mewakili Naruto dalam mode “Nine Tails Chakra Mode” di mana dia menggunakan kuasa bijuu itu di penghujung siri Shipudden.
Pada masa yang sama, kita juga dapat melihat pengikat kepala -yang dipakai oleh semua ninja Konoha untuk menunjukkan kesetiaan mereka kepada kampung mereka- ditertera di belakang kerusi, untuk memberi identiti istimewa.
Secretlab TITAN Evo 2022 Akatsuki Edition

Pelindung dahi yang sama dipaparkan pada Secretlab TITAN Evo 2022 Akatsuki Edition tetapi dengan logo yang dihiris, untuk mewakili hubungan ahli Akatsuki yang terputus dengan kampung masing-masing.

Simbol awan merah Akatsuki yang ikonik disulam pada bahagian depan dan belakang kerusi, manakala bahagian sisi menampilkan corak merah.
“Naruto bukan sekadar anime sahaja – ia adalah klasik yang mentakrifkan zaman-zaman remaja untuk ramai orang, termasuk pasukan kami. Sungguh luar biasa kerana kita kini dapat meletakkan elemen autentik Naruto pada kerusi dengan unsur simbolik daripada anime.Peminat pasti berbangga untuk menambahkannya ke koleksi Naruto mereka.”Kata Alaric Choo, pengasas bersama dan Ketua Pegawai Strategi di Secretlab:
“Secretlab mempunyai kebolehan untuk menangkap elemen paling ikonik bagi setiap rakan kongsi yang mereka bekerjasama dan menterjemahkannya ke dalam ciri unik di kerusi gaming.Mereka sekali lagi berjaya mencipta sesuatu yang tulen kepada Naruto Shippuden dengan kolaborasi ini, terutamanya dengan pengikat kepala shinobi yang disematkan ke dalam kerusi — ia pastinya harus dimiliki oleh semua peminat.”Laura Takaragawa, Naib Presiden Produk Pengguna di VIZ Media berkata:

Malangnya, kita tidak tahu jika kerusi gaming akan dilancarkan di Malaysia atau tidak. Mudahan-mudahan Secretlab bertimbang rasa untuk menjual Naruto Shippuden Collection kerana ramai sangat peminat Naruto di negara kita.
Untuk maklumat lanjut tentang produk di atas, sila tekan pautan  ini.
Jangan lupa untuk ikuti kami di TikTok!
  @gamersantaimy
Tags: Gaming chairnarutonaruto shippudenSecretlab


FATAL FRAME: Mask of the Lunar Eclipse Remaster Akan Lancar Pada 9 Mac 2023!

Koei Tecmo telah mengumumkan game seram terbaru untuk francais Fatal Frame! Game tersebut bertajuk Fatal Frame: Mask of the Lunar Eclipse akan dilancarkan ke PS5, PS4, Xbox Series X|S, Xbox One, Switch dan PC melalui Steam. Game ini dijadualkan untuk lancar pada 9 Mac 2023.

Untuk pengetahuan anda, game ini merupakan versi remaster yang telah dikeluarkan di konsol Wii pada tahun 2008. Bukan setakat itu sahaja, ini kali pertama game tersedia untuk pemain luar negara.

Sinopsis
Apabila protagonis masih kanak-kanak, mereka melawat pulau terpencil yang dipanggil “Pulau Rogetsu”. Semasa perayaan, mereka telah hilang secara misteri. Ceritanya bermula apabila gadis-gadis tersebut telah membuat keputusan untuk kembali dan melawat pulau tersebut dan mencari kenangan yang hilang pada hari itu.

Cuba untuk menghalau hantu yang menceroboh, serta bergantung pada cahaya lampu suluh dan kamera, Camera Obscura. Kamera ini mempunyai kebolehan untuk menghalau hantu serta memerangkapkan mereka dengan menangkap gambar mereka. Dengan menggunakan kanta yang lebih kuat dan tukar filem boleh menjadikannya lebih berkuasa. Dedahkan “perkara yang tidak dapat dilihat” untuk mencari petunjuk yang akan membantu dalam penemuan benda yang hilang.

Semasa meneroka Pulau Rogetsu, terdapat pelbagai bangunan seperti rumah agam dan hospital terbiar. Anda perlu bergantung pada cahaya bulan dan lampu suluh ketika di tempat itu. Cerita yang diteruskan dengan “menyentuh” tempat yang memanggil anda.

Dari artikel dan nota akhbar yang lalu, anda akan mengetahui tentang masa lalu di mana insiden keji berlaku dan membongkar kenangan hilang protagonis, dan mencari kebenaran.

Fatal Frame: Mask of the Lunar Eclipse remaster juga menampilkan mod foto serba baharu bersama-sama kostum baru yang diubah. Grafik juga telah dipertingkatkan untuk memberikan pengalaman yang lebih menakutkan. Video serta model watak juga telah diperkemaskan untuk menyampaikan cerita dengan lebih baik. Siap sedialah untuk mengikuti kisah ketiga-tiga gadis ini.
Jangan lupa untuk ikuti kami di TikTok!
  @gamersantaimy
Tags: fatal frameFATAL FRAME: Mask of the Lunar Eclipsekoei tecmo


ASUS mengumumkan TUF Gaming Laptop FX505 dan FX705!

Hari ini, ASUS telah mengumumkan TUF Gaming Laptop FX505 dan FX705 yag dilengkapi dengan AMD Ryzen™ processor dan NVIDIA® GeForce® GTX™ GPU serta paparan 120Hz IPS-level NanoEdge Display lantas memberi pengalaman gaming high-performance dan sangat immersive pada harga yang berpatutan. Kedua laptop ini diuji dan disahkan mencapai tahap militari MIL-STD-810G. Ini memastikan kekuatan dan daya tahan untuk menahan kelasakan aktiviti seharian anda!

FX505 SPECIFICATIONS

FX505DD
FX505DT
FX505DU

Processors
AMD  Ryzen™ 7 3750H with Radeon Vega Mobile Gfx
AMD  Ryzen™ 5 3550H with Radeon Vega Mobile Gfx

OS
WIN10 / WIN10 Professional

Memory
DDR4 2666 MHz up to 32GB

Display
15.6”  Non-glare  FHD(120Hz)   value IPS

15.6”  Non-glare  FHD(60Hz)   value IPS

Graphics Card
N17P-G0-K1 GPU VGA with 3G GDDR5 VRAM
N18P-G0 GPU VGA with 4G GDDR5 VRAM
N18E-G0 GPU VGA with 6G GDDR6 VRAM

Storage
1T 5400RPM

1T 7200RPM

1T Firecuda

128GB / 256GB/ 512GB PCIe SSD

Keyboard
Global Version: Gold Steel: RGB KB; Stealth Black: RGB KB
China Version: Stealth Black: White lighting KB; Red Matter: Red Lighting KB

Connectivity
802.11AC+BT 5.0

1*1, 2*2(wave 2)

Interface
2 x USB 3.0 Gen1 ; 1 x USB 2.0

1x HDMI 2.0

1x RJ-45 Jack

1x 3.5mm headphone and microphone combo jack

1x Kensington lock

Battery
3S1P, 48Whr

Camera / Microphone
Built-in HD(array mic)

Dimensions /  Weight
360.4(W) x 262(D) x 25.8~26.8 (H)  mm/ 2.2 kg

FX705 SPECIFICATIONS

FX705DD
FX705DT
FX705DU

Processors
AMD  Ryzen™ 7 3750H with Radeon Vega Mobile Gfx

OS
WIN10 / WIN10 Professional

Memory
DDR4 2666 MHz up to 32GB

Display
17.3”  Non-glare  FHD(60Hz)   value IPS

Graphics Card
N17P-G0-K1 GPU VGA with 3G GDDR5 VRAM
N18P-G0 GPU VGA with 4G GDDR5 VRAM
N18E-G0 GPU VGA with 6G GDDR6 VRAM

Storage
1T 5400RPM

1T Firecuda

128GB / 256GB/ 512GB PCIe SSD

Keyboard
Gold Steel: RGB KB; Stealth Black: RGB KB

Connectivity
802.11AC+BT 5.0

1*1, 2*2(wave 2)

Interface
2 x USB 3.0 Gen1 ; 1 x USB 2.0

1x HDMI 2.0

1x RJ-45 Jack

1x 3.5mm headphone and microphone combo jack

1x Kensington lock

Battery
3S1P, 48Whr

Camera / Microphone
Built-in HD(array mic)

Dimensions /  Weight
360.4 x 262 x 25.8 ~ 26.75 mm/ 2.7 kg

Seni reka khas untuk Gaming
GeForce GTX 1660 Ti menggunakan seni reka terbaru NVIDIA Turing™ yang memberi fokus yang lebih kepada game. Live-streamer juga sangat untung kerana video encoder baru meningkatkan kualiti video menggunakan hardware-accelerated capture yang mengurangkan beban pada CPU.
Dengan refresh rate setinggi 120HZ, laptop FX505 memberi pengalaman bermain yang lebih lancar. Panel 15.6″ juga datang dalam 60Hz yang bagus untuk game yang grafik tinggi dan berfungsi pada 60 FPS. Bagi mereka yang suka paparan lebih besar, laptop FX705 lebih lebar dengan ukuran 17.3″ dan juga berfungsi pada 60Hz.
Mempergunakan kuasa Picasso

Dikuasakan oleh processor terbaru AMD Ryzen dan juga dikenali sebagai Picasso, generasi kedua mobile APU ini berdasarkan Zen+ reka bina dan dicipta menggunakan teknologi 12nm fabrication. Gaming laptop TUF juga lengkap dengan Ryzen 7 CPU yang mempamerkan quad core dan eight thead. Ini menjamin prestasi gaming, entertainment, dan kerja seharian anda lancar. Walaupun mempunyai kebolehan untuk agresif mutlitasking, processor dipadankan pada 35W power envelope yang menjimatkan tenaga dan menahan nyawa bateri.
Dengan ruang sehingga 32GB daripada DDR4-2400 memory, memang cukup RAM untuk multitasking yang produktif dan rekaan content. Selain itu, terdapat pelbagai storage option untuk menampung keperluan dan budget anda seperti SSD 512GB, 1TB FireCuda SSHD, dan 1TB HDD.
Kesejukan yang tahan lama

Kelajuan kipas secara automatik akan menyesuaikan diri pada suhu komponen. Pengguna boleh menukar antara tiga mode operasi yang menggabungkan profil penyejukan dan prestasi yang berbeza. “Turbo Mode” memberi maximum performance da kelajuan kipas untuk urusan intensif, manakala “Balanced Mode” mengoptimumkan kelajuan untuk pengalaman gaming terbaik. “Silent Mode” mengurangkan bunyi untuk urusan yang lebih ringan seperi kerja seharian , layari internet, dan video streaming.
Laptop yang mempunyai daya tahan bertaraf militari dan bervariasi.

Dua variasi membawa penampilan yang berbeza kepada TUF Gaming Laptop. Gold Steel meliputi laptop dengan Gunmetal Grey Aluminium dan menambah customizable colour melalui Aura RGB Lighting di keyboard. Stealth Black kelihatan lebih sulit dengan luaran gelap bayang yang disinari oleh backlighting keyboard.
Kedua peranti ini memenuhi keperluan taraf militari MIL-STD-810G serta lulus ujian yang memastikan daya tahan sentiasa kuat tidak kira apa jua keadaan, termasuk gempa bumi.
Keyboard dibina untuk keselasaan jari

Setiap key cap sedikit melengkung untuk memberi keselesaan yang lebih memuaskan kepada pengguna. Ditingkatkan oleh teknologi Overstorke, input response lebih laju dan memberi overall fell yang lebih baik. Dengan kadar daya tahan 20 juta kali tekan, suis keyboard ini memang cukup lasak untuk tahan bertahun-tahun.
Pengguna boleh memberi sentuhan stail mereka sendiri di keyboard RGB Backligting mereka. Pengguna boleh customize warna RGB dan efek menggunakan efek Armoury Crate, yang menyatukan fungsi penting seperti lighting control, system monitoring, dan configurable game profiles.
Kesimpulan

TUF Gaming Laptop FX505 and FX705 bakal keluar pada Q2 2019. Jadi nanti bila ada harga rasmi, saya akan terus beritahu anda semua ya! Untuk maklumat lebih, anda boleh pergi ke laman di bawah:
ASUS Global Facebook: http://www.facebook.com/asus
ASUS Global Twitter: http://www.twitter.com/asus
Jangan lupa untuk ikuti kami di TikTok!
  @gamersantaimy
Tags: AsusFX505FX705GTX 1660nvidiaRYZEN 7TUF Gaming Laptop


Tan Sri Michelle Yeoh dinamakan sebagai Ikon tahun 2022 oleh majalah TIME

Selepas bertungkus lumus membuat nama di Hollywood selama lebih dua dekad, TIME mengumumkan bahawa mereka telah menamakan Tan Sri Michelle Yeoh sebagai Icon Of The Year untuk tahun 2022, sebuah kategori istimewa yang menobatkan individu paling membuat impak pada tahun ini.

Tahun ini sahaja, beliau terlibat dalam beberapa projek besar termasuk The School Of Good And Evil, Minions: The Rise Of Gru, Paws Of Fury: The Legend Of Hank, dan Avatar: The Way Of Water. Walau bagaimanapun, karya yang benar-benar membuatkannya menonjol pada tahun ini adalah filem indie, “Everything Everywhere All At Once” – yang dikeluarkan pada bulan Mac lalu.

Lahir di Ipoh, Perak, Tan Sri Michelle Yeoh (yang kini berumur 60 tahun) telah berada dalam industri sejak pertengahan tahun 80-an dan bermula di Hong Kong sebelum memajukan kerjaya di Hollywood.

Selain filem yang saya sebutkan di atas, beliau juga pernah membintangi “Crouching Tiger, Hidden Dragon”, “The Memoirs of a Geisha”, “Tomorrow Never Dies”, “Crazy Rich Asians”, “Shang-Chi and the Legend of the Ten Rings”, “Crouching Tiger, Hidden Dragon”, dan banyak lagi tetapi kerjayanya yang sangat sukses tidak pernah betul-betul diakui hingga lah beliau dinamakan Ikon tahun 2022 oleh TIME.
Dalam temu bual bersama TIME, beliau membincangkan tentang “kuasa perwakilan”, khususnya bahawa tiada wanita Asia yang pernah memenangi Pelakon Wanita Terbaik di Anugerah Akademi.
“Saya memikirkannya. Dan bukan hanya saya, seluruh komuniti Asia pernah memikirkannya. Mereka datang kepada saya dan berkata, ‘Lakukannya untuk kami.’”“Apabila mendapat peluang seperti ini, anda perlu mencurahkan hati dan jiwa ke dalamnya, kerana anda tidak tahu bila peluang seterusnya… Saya rasa itu adalah ketakutan terbesar saya: Tolong jangan biarkan ini satu-satunya.”
Melalui halaman Instagram peribadi, Tan Sri Michelle Yeoh turut mengucapkan terima kasih kepada majalah TIME untuk anugerah Icon Of The Year tahun 2022 .
        View this post on Instagram            A post shared by Michelle Yeoh 楊紫瓊 (@michelleyeoh_official)
Untuk membaca segala liputan kami tentang industri filem, sila tekan pautan ini.
Jangan lupa untuk ikuti kami di TikTok!
  @gamersantaimy
Tags: filemIkon tahun 2022MalaysiaMichelle Yeoh


Direktor Final Fantasy XIV Online ingin mencipta game Battle Royale baru!

Naoki Yoshida buat masa ini sangat sibuk dengan Final Fantasy XIV Online, tetapi jika dalam situasi lain, game apakah yang dia akan cipta?

Bercakap dengan GameSpot di ofis Shinjuku Square Enix, Yoshida kata beliau berminat untuk mengambil genre battle royale dan membuat sebuah projek sendiri. Beliau mempunyai beberapa cadangan untuk berinovasikan game seperti Fortnite dan Apex Legends tetapi tidak berkongsi apa-apa maklumat terperinci.

Sumber – Youtube
Yoshida juga berkata bahawa beliau ingin mereka MMO baru yang latar belakangnya tidak berkisarkan siri Final Fantasy. Dia sangat teringin untuk mereka game itu sebelum mati. Pada masa yang sama, Yoshida juga ingin sambung membuat Diablo 4 satu hari nanti.
“Saya ingin mencipta game battle royale. Saya ada beberapa idea untuk projek ini,’ Yoshida memberitahu GameSpot melalui penterjemah. “Saya mempunyai idea untuk menjadikan game jenis ini seronok untuk dimain. Sebagai seorang online game designer, saya ingin membangunkan sebuah MMORPG daripada kosong tanpa apa-apa limitasi atau larangan. Selepas membuang larangan ini, saya akan mencipta sebuah MMORPG yang sepadan dengan trend terkini sebelum saya mati. Saya juga sangat-sangat berminat untuk sambung bekerja di Diablo 4.
Sumber – Square Enix
Game battle royale Final Fantasy ialah idea yang baru dan sangat lain daripada yang lain. Pada masa yang sama, sangat teruja untuk lihat apa Yoshida mampu buat di ruang MMO. Tetapi sekali lagi, hanya angau-angau saja. Yoshida tidak mempunyai sebarang rancangan selain daripada Final Fantasy XIV Online buat masa ini. Apa-apa hal pun, pasti menarik untuk dengar atau lihat projek idaman para developer di luar kan? Yoshida sensei pun ada impian tau!
Sumber – GameSpot
Jangan lupa untuk ikuti kami di TikTok!
  @gamersantaimy
Tags: Final Fantasy XIV OnlinemmommorpgNaoki YoshidaonlineRPG


Dragon Quest III HD-2D Remake dalam pembikinan!

Square Enix telah mendedahkan Dragon Quest III HD-2D Remake, yang akan dilancarkan secara serentak di seluruh dunia. Permainan ini diumumkan dalam siaran langsung ulang tahun Dragon Quest ke-35, bersama dengan maklumat baru mengenai permainan-permainan lain yang akan datang. Buat masa ini, tidak ada tarikh pelepasan yang disahkan.

Dalam remake ini, pemain akan mengawal sejumlah watak 2D. Sama seperti Octopath Traveller, pemain dapat rasa “depth” dan lapisan 3D dalam permainan. Produser Masaaki Hayasaka sebelum ini pernah bekerja di Octopath Traveler (Square Enix), serta Various Daylife. Permainan ini dirancang untuk keluar di konsol dan sepatutnya memenuhi citarasa “peminat dewasa yang membesar dengan permainan ini, dan kanak-kanak yang mencuba buat pertama kali.”

Anda boleh melihat trailer dan screenshot Dragon Quest III Remake di bawah:

1 of  2

-
+

Dragon Quest III muncul di pelbagai platform. Asalnya, ia memulakan debut di NES. Namun, ada juga versi remake untuk SNES dan Game Boy Color. Kemudian, permainan ini muncul di Nintendo Wii, Nintendo Switch, PlayStation 4, dan peranti mudah alih.
Dragon Quest III: HD-2D Remake akan dilancarkan secara serentak untuk seluruh dunia di konsol. Tarikh pelancaran dan konsol apa yang bakal dikeluarkan masih belum disahkan.
Jangan lupa untuk ikuti kami di TikTok!
  @gamersantaimy
Tags: Dragon QuestDragon Quest III HD-2D RemakeJRPGsquare enix